ΣΕΛΙΔΑ 9

Π Ρ Α Κ Τ Ι Κ Α Β Ο Υ Λ Η Σ

Ζ` ΠΕΡΙΟΔΟΣ (ΠΡΟΕΔΡΕΥΟΜΕΝΗΣ ΔΗΜΟΚΡΑΤΙΑΣ)

ΣΥΝΟΔΟΣ Α`

ΣΥΝΕΔΡΙΑΣΗ Γ`

Δευτέρα 23 Απριλίου 1990

-----------

Αθήνα, σήμερα στις 23 Απριλίου 1990, ημέρα Δευτέρα και ώρα 18. 45` συνήλθε στην Αίθουσα Συνεδριάσεων του Βουλευτηρίου η Βουλή σε Ολομέλεια, για να συνεδριάσει υπό την Προεδρία του Προέδρου κ. Αθανασίου Τσαλδάρη.

ΠΡΟΕΔΡΟΣ(Αθανάσιος Τσαλδάρης). Κύριοι συνάδελφοι, κηρύσσεται η έναρξη της συνεδρίασης.

ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 22 Απριλίου 1990 εξουσιοδότηση του Σώματο επικυρώθηκαν με ευθύνη του Προεδρείου τα Πρακτικά της Β` συνεδριάσεως του, της 22ας Απριλίου 1990.

Κύριοι συνάδελφοι, εισερχόμαστε στην

ΗΜΕΡΗΣΙΑ ΔΙΑΤΑΞΗ

Αντικείμενο της σημερινής ημερήσιας διάταξης είναι η εκλογή τριών Αντιπροέδρων από τη Συμπολίτευση, ενός Αντιπροέδρου από το Κόμμα της Αξιωματικής Αντιπολίτευσης, ενός Αντιπροέδρου από τη δεύτερη σε δύναμη Κοινοβουλευτική Ομάδα της Αντιπολίτευσης καθώς και δύο κοσμητόρων από τη Συμπολίτευση, ενός κοσμήτορα από την Αξιωματική Αντιπολίτευση, τεσσάρων γραμματέων από τη Συμπολίτευση, ενός από την Αξιωματική Αντιπολίτευση και ενός από τη δεύτερη σε δύναμη Κοινοβουλευτική Ομάδα της Αντιπολίτευσης.

Σύμφωνα με το άρθρο 8 του Κανονισμού της Βουλής, η εκλογή αυτών των μελών του Προεδρείου γίνεται με τέσσερις διαδοχικές χωριστές ψηφοφορίες. Συνεπώς, κατ` εφαρμογή του Κανονισμού η διαδικασία πρέπει να είναι η εξής:

Η πρώτη ψηφοφορία θα γίνει για την εκλογή των τριών Αντιπροέδρων που προέρχονται από τη Συμπολίτευση. Υπάρχουν τρεις κάλπες οι οποίες φέρουν η πρώτη την ένδειξη για το αξίωμα του Α` Αντιπροέδρου, η δεύτερη για το αξίωμα του Β` Αντιπροέδρου και η τρίτη για το αξίωμα του Γ` Αντιπροέδρου.

Παράλληλα σας έχουν διανεμηθεί τρία ψηφοδέλτια με τα ονόματα των συναδέλφων που προτείνει η Συμπολίτευση για τα αντίστοιχα αξιώματα καθώς και ισάριθμα λευκά ψηφοδέλτια.

Θα γίνει μια εκφώνηση του καταλόγου και όποιος συνάδελφος ακούει το όνομά του θα ρίχνει το ψηφοδέλτιο της προτίμησής του στην αντίστοιχη κάλπη. Δηλαδή στην κάλπη για το αξίωμα του Α` Αντιπροέδρου το ψηφοδέλτιο που αναφέρεται στον Α` Αντιπρόεδρο, στη δεύτερη κάλπη το ψηφοδέλτιο για τον Β` Αντιπρόεδρο και στην τρίτη κάλπη το ψηφοδέλτιο για τον Γ` Αντιπρόεδρο. Εννοείται ότι μπορεί να ρίξει ατόφιο ψηφοδέλτιο ή λευκό στην αντίστοιχη κάλπη, ή επί του λευκού να συμπληρώσει τυχόν άλλο όνομα της προτίμησής του.

Καλούνται επί του καταλόγου οι συνάδελφοι κύριοι Τραγάκης και Αλαμπάνος και ως ψηφολέκτες για την πρώτη κάλπη (Α` Αντιπρόεδρος) οι κύριοι Γεώργιος Παπαγεωργίου από τη Νέα Δημοκρατία και Αλέξανδρος Παπαδόπουλος από το ΠΑΣΟΚ.

(Στο σημείο αυτό εισέρχεται στην Αίθουσα του Κοινοβουλίου ο Πρόεδρος του ΠΑΣΟΚ κ. Ανδρέας Παπανδρέου και οι Βουλευτές του Κόμματός του όρθιοι χειροκροτούν ζωηρά)

Για τη δεύτερη κάλπη (Β` Αντιπρόεδρος) οι κύριοι Μιχαήλ Λιάπης από τη Νέα Δημοκρατία και Χρήστος Κοκκινοβασίλης από το ΠΑΣΟΚ.

Για την τρίτη κάλπη (Γ` Αντιπρόεδρος) οι κύριοι Πέτρος Τατούλης από τη Νέα Δημοκρατία και Παναγιώτης Οικονομίδης από το ΠΑΣΟΚ.

Πρόεδρος της Εφορευτικής Επιτροπής και για τις τρεις κάλπες ο κ. Κωνσταντίνος Σαψάλης.

Κύριοι συνάδελφοι,έχω την τιμή να ανακοινώσω στο Σώμα τα εξής:

ΕΛΛΗΝΙΚΗ ΔΗΜΟΚΡΑΤΙΑ

ΓΡΑΜΜΑΤΕΙΑ ΥΠΟΥΡΓΙΚΟΥ ΣΥΜΒΟΥΛΙΟΥ Αθήνα, 18 Απριλίου 1990

Αριθ. πρωτ. 219

Ταχ. Δ/νση: Κτίριο Βουλής

ΠΡΟΣ: Τον κ. Πρόεδρο

της Βουλής των Ελλήνων

ΘΕΜΑ: Κυβερνητική μεταβολή.

Κύριε Πρόεδρε,

Έχουμε την τιμή να παρακαλέσουμε όπως, ανακοινώσετε στο Σώμα ότι:

1. α. Με το αριθμ. 177 Προεδρικό Διάταγμα, που δημοσιεύθηκε στο αριθμ. 64/11-4-90 ΦΕΚ τ. Α`, έγινε αποδεκτή η παραίτηση του Πρωθυπουργού κ. Ξενοφώντα Ζολώτα.

β. Με το αριθμ. 178 Προεδρικό Διάταγμα, που δημοσιεύθηκε στο αριθμ. 64/11-4-90 ΦΕΚ τ. Α`, έγιναν αποδεκτές οι παραιτήσεις που υπέβαλαν οι κύριοι:

1. Νικόλαος Θέμελης, Υπουργός Προεδρίας της Κυβέρνησης

2. Θεόδωρος Ντεγιάννης, Υπουργός Εθνικής Άμυνας

3. Γεώργιος Παπούλιας,Υπουργός Εξωτερικών

4. Θεόδωρος Κατριβάνος, Υπουργός Εσωτερικών

5. Γεώργιος Κοντογεώργης,Υπουργός Εθνικής Οικονομίας και

Υπουργός Τουρισμού

6. Γεώργιος Αγαπητός, Υπουργός Οικονομικών

7. Ιωάννης Λιάπης, Υπουργός Γεωργίας

8. Ιωάννης Κουκιάδης, Υπουργός Εργασίας

9. Γεώργιος Μερίκας, Υπουργός Υγείας, Πρόνοιας και

Κοινωνικών Ασφαλίσεων

10. Κωνσταντίνος Σταμάτης,Υπουργός Δικαιοσύνης

11. Κωνσταντίνος Δεσποτόπουλος Υπουργός Εθνικής Παιδείας και

Θρησκευμάτων

12. Γεώργιος Μυλωνάς, Υπουργός Πολιτισμού

13. Δημήτριος Μανίκας, Υπουργός Δημόσιας Τάξης

14. Ιωάννης Δεληγιάννης, Υπουργός Μακεδονίας - Θράκης

15. Αντώνιος Φούσσας, Υπουργός Αιγαίου

16. Κωνσταντίνος Λιάσκας, Υπουργός Περιβάλλοντος,

Χωροταξίας και Δημοσίων Έργων

17. Παύλος Σακελλαρίδης, Υπουργός Βιομηχανίας,Ενέργειας

και Τεχνολογίας

18. Θεόδωρος Γκαμαλέτσος, Υπουργός Εμπορίου

19. Γεώργιος Νουτσόπουλος,Υπουργός Μεταφορών και

Επικοινωνιών

20. Νικόλαος Παππάς,Υπουργός Εμπορικής Ναυτιλίας

ΣΕΛΙΔΑ 10

21. Προκόπιος Παυλόπουλος,Αναπληρωτής Υπουργός Προεδρίας

της Κυβέρνησης

2. α. Με το αριθμ. 179 Προεδρικό Διάταγμα που δημοσιεύθηκε στο αριθμ. 64/11-4-90 ΦΕΚ τ. Α` διορίσθηκε Πρωθυπουργός ο κ. Κωνσταντίνος Μητσοτάκης.

β. Με το αριθμ. 180 Προεδρικό Διάταγμα, που δημοσιεύθηκε στο αριθμ. 64/11-4-90 ΦΕΚ τ. Α`, διορίστηκαν οι κύριοι:

1. Μιλτιάδης Έβερτ του Άγγελου,Υπουργός Προεδρίας της

Κυβέρνησης

2. Ιωάννης Βαρβιτσιώτης του Μιλτιάδη, Υπουργός Εθνικής

Άμυνας

3. Αντώνιος Σαμαράς του Κωνσταντίνου, Υπουργός Εξωτερικών

4. Σωτήριος Κούβελας του Δημητρίου, Υπουργός Εσωτερικών

5. Γεώργιος Σουφλιάς του Αθανασίου, Υπουργός Εθνικής

Οικονομίας και Υπουργός

Τουρισμού

6. Ιωάννης Παλαιοκρασσάς του Δημητρίου,Υπουργός Οικονομικών

7. Μιχαήλ Παπακωνσταντίνου του Γεωργίου, Υπουργός Γεωργίας

8. Αριστείδης Καλαντζάκος του Γεωργίου,Υπουργός Εργασίας

9. Μαριέττα Γιαννάκου του Παναγιώτου, Υπουργός Υγείας, Πρόνοιας

και Κοινωνικών Ασφαλίσεων

10. Αθανάσιος Κανελλόπουλος του Πέτρου, Υπουργός Δικαιοσύνης

11. Βασίλειος Κοντογιαννόπουλος του Νικολάου, Υπουργός Εθνικής

Παιδείας και Θρησκευμάτων

12. Τζαννής Τζαννετάκης του Πέτρου, Υπουργός Πολιτισμού

13. Ιωάννης Βασιλειάδης του Παύλου, Υπουργός Δημόσιας Τάξης

14. Γεώργιος Τζιτζικώστας του Αποστόλου,Υπουργός Μακεδονίας-Θράκης

15. Γεώργιος Μισαηλίδης του Σταμάτη, Υπουργός Αιγαίου

16. Στέφανος Μάνος του Αλεξάνδρου,Υπουργός Περιβάλλοντος,

Χωροταξίας και Δημοσίων

Έργων

17. Σταύρος Δήμας του Κωνσταντίνου, Υπουργός Βιομηχανίας,

Ενέργειας και Τεχνολογίας

18. Αθανάσιος Ξαρχάς του Λαζάρου, Υπουργός Εμπορίου

19. Νικόλαος Γκελεστάθης του Αναστασίου,Υπουργός Μεταφορών και

Επικοινωνιών

20. Κωνσταντίνος Μητσοτάκης του Κυριάκου, Υπουργός Εμπορικής

Ναυτιλίας

21. Ευθύμιος Χριστοδούλου του Νικολάου, Αναπληρωτής Υπουργός

Εξωτερικών

22. Αλέξανδρος Παπαδόγγονας του Διονυσίου, Αναπληρωτής Υπουργός

Εθνικής Άμυνας

23. Γεώργιος Σούρλας του Ιωάννη, Αναπληρωτής Υπουργός Υγείας

Πρόνοιας και Κοινωνικών

Ασφαλίσεων

24. Άννα Ψαρούδα - Μπενάκη του Λίνου, Αναπληρωτής Υπουργός

Πολιτισμού

25. Αχιλλέας Καραμανλής του Γεωργίου,Αναπληρωτής Υπουργός

Περιβάλλοντος, Χωροταξίας

και Δημοσίων Έργων

26. Σωτήριος Χατζηγάκης του Μιχαήλ, Αναπληρωτής Υπουργός

Εμπορίου

27. Μιχαήλ (Μίκης) Θεοδωράκης του Γεωργίου,Υπουργός χωρίς χαρτοφυλάκιο

28. Βύρων Πολύδωρας του Γεωργίου, Υφυπουργός Προεδρίας της

Κυβέρνησης

29. Νικόλαος Κλείτος του Ιωάννη, Υφυπουργός Εσωτερικών

30. Αριστείδης Τσιπλάκος του Ιωάννη, Υφυπουργός Εθνικής Οικονομίας

31. Γεώργιος Παπαστάμκος του Κωσταντίνου,Υφυπουργός Εθνικής Οικονομίας

32. Παναγιώτης Δελημήτσος του Βασιλείου,Υφυπουργός Οικονομικών

33. Βασίλειος Μπεκίρης του Μιχαήλ,Υφυπουργός Εθνικής Παιδείας

και Θρησκευμάτων

34. Καλλιόπη (Κέλλυ) Μπουρδάρα του Αλκιβιάδη, Υφυπουργός Εθνικής

Παιδείας και Θρησκευμάτων

35. Φάνη Πετραλιά του Επαμεινώνδα,Υφυπουργός Πολιτισμού

36. Βασίλειος Μαντζώρης του Κωνσταντίνου, Υφυπουργός Βιομηχανίας

Ενέργειας και Τεχνολογίας

37. Απόστολος Κράτσας του Γεωργίου, Υφυπουργός Μεταφορών και

Επικοινωνιών

38. Αριστοτέλης Παυλίδης του Αντωνίου, Υφυπουργός Οικονομικών

γ. Με το αριθμ. 181 Προεδρικό Διάταγμα, που δημοσιεύθηκε στο αριθμ. 65/11-4-90 ΦΕΚ τ. Α` , διορίστηκαν οι κύριοι Τζαννής Τζαννετάκης του Πέτρου και Αθανάσιος Κανελλόπουλος του Πέτρου ως Αντιπρόεδροι της Κυβερνήσεως.

δ. Με το αριθμ. 182 Προεδρικό Διάταγμα, που δημοσιεύθηκε στο αριθμ. 66/12-4-90 ΦΕΚ τ. Α`, διορίστηκε ο κ. Παναγιώτης Χατζηνικολάου του Νικολάου, ως Αναπληρωτής Υπουργός Γεωργίας.

Ο ΠΡΩΘΥΠΟΥΡΓΟΣ

ΚΩΝΣΤΑΝΤΙΝΟΣ ΜΗΤΣΟΤΑΚΗΣ

(Υπάρχουν χειρόγραφα)

Επίσης έχω την τιμή να ανακοινώσω στο Σώμα επιστολή του κ. Σκουλάκη, Βουλευτή Χανίων, η οποία έχει ως εξής:

ΠΡΟΣ

ΤΟΝ ΠΡΟΕΔΡΟ ΤΗΣ ΒΟΥΛΗΣ ΤΩΝ ΕΛΛΗΝΩΝ

ΕΝΤΑΥΘΑ

Αθήνα 23 - 4 - 1990

Αξιότιμε κύριε Πρόεδρε

Σας γνωρίζω ότι λόγω εκτάκτου ιατρικού περιστατικού εισήχθην στο νοσοκομείο.

Κατά την εκλογή Αντιπροέδρων Κοσμητόρων και Γραμματέων ψηφίζω ως Δ` Αντιπρόεδρο τον συνάδελφο κ. Παναγιώτη Κρητικό, ως Κοσμήτορα την συνάδελφο κ. Μαρία Αρσένη και ως Γραμματέα τον συνάδελφο κ. Χρήστο Πάχτα.

Με τιμή

Μανώλης Σκουλάκης

Βουλευτής Χανίων

Παρακαλώ τους κυρίους ψηφολέκτες να προσέλθουν στην κάλπη για να αρχίσει η ψηφοφορία.

Άρχίζει η ψηφοφορία.

(ΨΗΦΟΦΟΡΙΑ)

(ΜΕΤΑ ΤΗ ΔΕΥΤΕΡΗ ΑΝΑΓΝΩΣΗ ΤΟΥ ΚΑΤΑΛΟΓΟΥ)

ΠΡΟΕΔΡΟΣ (Αθανάσιος Τσαλδάρης): Παρακαλώ, υπάρχει κανένας συνάδελφος που να μην άκουσε το όνομά του; Κανείς.

Κηρύσσεται περαιωμένη η ψηφοφορία.

Παρακαλώ τους κυρίους ψηφολέκτες να προβούν στην καταμέτρηση και διαλογή των ψήφων.

(ΔΙΑΛΟΓΗ)

ΠΡΟΕΔΡΟΣ (Αθανάσιος Τσαλδάρης): Κύριοι συνάδελφοι, αρχίζει η ψηφοφορία για την εκλογή των Δ’ και ΕΆντιπροέδρων.

Καλείται επί του καταλόγου ο συνάδελφος κ. Τραγάκης και ως ψηφολέκτες για την πρώτη κάλπη οι κύριοι Ι. Γιαννέλης από τη Νέα Δημοκρατία και Π. Σκοτινιώτης από τον Συνασπισμό.

Για την δεύτερη κάλπη η κα Ιωάννα Δασκαλάκη-Παρθένη από τη Νέα Δημοκρατία και ο κ. Ι. Τσακλίδης από το ΠΑΣΟΚ.

Παρακαλώ τους κυρίους ψηφολέκτες να προσέλθουν στην κάλπη για να αρχίσει η ψηφοφορία.

Αρχίζει η ψηφοφορία.

(Ψ Η Φ Ο Φ Ο Ρ Ι Α)

ΜΕΤΑ ΤΗ ΔΕΥΤΕΡΗ ΑΝΑΓΝΩΣΗ ΤΟΥ ΚΑΤΑΛΟΓΟΥ

ΠΡΟΕΔΡΟΣ (Αθανάσιος Τσαλδάρης): Υπάρχει κανείς εκ των κυρίων συναδέλφων που δεν άκουσε το όνομά του; Κανείς.

Κηρύσσεται περαιωμένη η ψηφοφορία. Παρακαλώ τους κυρίους ψηφολέκτες να προβούν στην καταμέτρηση και τη διαλογή των ψήφων υπό την εποπτείαν του προέδρου της εφορευτικής επιτροπής κ. Σπανού.

ΛΕΩΝΙΔΑΣ ΚΥΡΚΟΣ: Κύριε Πρόεδρε, μου επιτρέπετε;

ΠΡΟΕΔΡΟΣ (Αθανάσιος Τσαλδάρης): Ορίστε, κύριε Κύρκο.

ΛΕΩΝΙΔΑΣ ΚΥΡΚΟΣ: Κύριε Πρόεδρε, επωφελούμαι από τη μικρά διακοπή, για να προτείνω, αν είναι δυνατόν, οι δύο ψηφοφορίες να συγχωνευτούν σε μία, ώστε να διευκολυνθούμε όλοι.

ΠΡΟΕΔΡΟΣ (Αθανάσιος Τσαλδάρης): Θα ρωτήσω το Σώμα, αν δέχεται να συμπτύξουμε τις δύο ψηφοφορίες σε μία.

ΠΟΛΛΟΙ ΒΟΥΛΕΥΤΕΣ: Μάλιστα, μάλιστα.

ΠΡΟΕΔΡΟΣ (Αθανάσιος Τσαλδάρης): Ο κ. Αλευράς έχει αντίρρηση;

ΓΙΑΝΝΗΣ ΑΛΕΥΡΑΣ: Συμφωνούμε, κύριε Πρόεδρε, να γίνουν όμως σε διαφορετικές κάλπες.

ΠΡΟΕΔΡΟΣ (Αθανάσιος Τσαλδάρης): Συνεπώς, η Βουλή παρεδέχθη.

Επομένως, με τη συμφωνία όλου του Σώματος, θα γίνει μία ακόμα ψηφοφορία και όχι δύο, η οποία θα αφορά τους Κοσμήτορες και τους Γραμματείς. Στην πρώτη κάλπη θα είναι Κοσμήτορες και Γραμματείς της Νέας Δημοκρατίας. Στη δεύτερη κάλπη θα είναι Κοσμήτορες και Γραμματείς του Πανελληνίου Σοσιαλιστικού Κινήματος και στην τρίτη κάλπη θα είναι ο Γραμματέας του Συνασπισμού της Αριστεράς και της Προόδου.

Έχω την τιμή να ανακοινώσω προς το Σώμα την εξής επιστολή:

Αθήνα, 23 Απριλίου 1990

Προς

το Προεδρείο της Βουλής

Κύριε Πρόεδρε,

Σας γνωστοποιούμε ότι οι Βουλευτές Γεράσιμος Αραβανής και Αλέξιος Σεβαστάκης προσχωρούν στην Κοινοβουλευτική Ομάδα του Συνασπισμού της Αριστεράς και της Προόδου.

ΧΑΡΙΛΑΟΣ ΦΛΩΡΑΚΗΣ

ΠΡΟΕΔΡΟΣ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ

ΤΟΥ ΣΥΝΑΣΠΙΣΜΟΥ ΤΗΣ ΑΡΙΣΤΕΡΑΣ ΚΑΙ ΤΗΣ ΠΡΟΟΔΟΥ

ΣΕΛΙΔΑ 11

ΓΕΡΑΣΙΜΟΣ ΑΡΑΒΑΝΗΣ

ΒΟΥΛΕΥΤΗΣ ΛΕΥΚΑΔΑΣ

ΑΛΕΞΙΟΣ ΣΕΒΑΣΤΑΚΗΣ

ΒΟΥΛΕΥΤΗΣ ΣΑΜΟΥ

Καλείται επί του καταλόγου ο κ. Δ. Αλαμπάνος και ως ψηφολέκτες οι:

Επί της πρώτης κάλπης ο κ. Γ. Βουλγαράκης και ο κ. Α. Μπαλτάς.

Επί της δεύτερης κάλπης ο κ. Κ. Σταύρου και ο κ. Π. Κοσιώνης.

Επί της τρίτης κάλπης ο κ. Ν. Τζήρος και ο κ. Η. Παπαδόπουλος.

Άρχεται η ψηφοφορία.

(Ψ Η Φ Ο Φ Ο Ρ Ι Α)

(ΜΕΤΑ ΚΑΙ ΤΗΝ ΔΕΥΤΕΡΗ ΑΝΑΓΝΩΣΗ ΤΟΥ ΚΑΤΑΛΟΓΟΥ)

ΠΡΟΕΔΡΟΣ (Αθανάσιος Τσαλδάρης): Υπάρχει κανείς συνάδελφος ο οποίος δεν ήκουσε το όνομά του;

Κανείς.

Κηρύσσεται περαιωμένη η ψηφοφορία και παρακαλούνται οι κύριοι ψηφολέκτες να μεταφερθούν στο πρώτο έδρανο προκειμένου να κάνουν την καταμέτρηση των ψήφων.

(ΔΙΑΛΟΓΗ)

Κύριοι συνάδελφοι, έχω την τιμή να ανακοινώσω στο Σώμα το αποτέλεσμα της διεξαχθείσης μυστικής ψηφοφορίας για τις θέσεις των Αντιπροέδρων του Σώματος.

Για το αξίωμα του Α` Αντιπροέδρου, εψήφισαν συνολικά 297 συνάδελφοι. Ο κ. Νικόλαος Κατσαρός έλαβε 171 ψήφους, λευκά 125 και άκυρα 1.

Επομένως, ο κ. Νικόλαος Κατσαρός, σύμφωνα με το Σύνταγμα και τον Κανονισμό της Βουλής, εκλέγεται ως Α` Αντιπρόεδρος της Βουλής.

Για το αξίωμα του Β` Αντιπροέδρου της Βουλής εψήφισαν συνολικά 297 συνάδελφοι.

Ο κ. Θεόδωρος Αναγνωστόπουλος έλαβε 175 ψήφους, λευκά 119 και άκυρα 3.

Επομένως, ο κ. Θεόδωρος Αναγνωστόπουλος, σύμφωνα με το Σύνταγμα και τον Κανονισμό της Βουλής, εκλέγεται ως Β` Αντιπρόεδρος της Βουλής.

Για το αξίωμα του Γ` Αντιπροέδρου της Βουλής εψήφισαν 296 συνάδελφοι.

Ο κ. Δημήτριος Φράγκος, έλαβε 175 ψήφους, λευκά 120 και άκυρα 1.

Επομένως, ο κ. Δημήτριος Φράγκος, σύμφωνα με το Σύνταγμα και τον Κανονισμό της Βουλής, εκλέγεται ως Γ` Αντιπρόεδρος της Βουλής.

Για το αξίωμα του Δ` Αντιπροέδρου της Βουλής, εψήφισαν 294 συνάδελφοι.

Ο κ. Παναγιώτης Κρητικός έλαβε 155 ψήφους, λευκά 135 και άκυρα 4.

Επομένως, ο κ. Παναγιώτης Κρητικός, σύμφωνα με το Σύνταγμα και τον Κανονισμό της Βουλής, εκλέγεται ως Δ` Αντιπρόεδρος της Βουλής.

Για το αξίωμα του Ε` Αντιπροέδρου της Βουλής εψήφισαν 294 συνάδελφοι. Ο κ. Μανόλης Δρεττάκης έλαβε 157 ψήφους, λευκά 136 και άκυρα 1.

Επομένως, ο κ. Μανόλης Δρεττάκης, σύμφωνα με το Σύνταγμα και τον Κανονισμό της Βουλής, εκλέγεται ως Ε` Αντιπρόεδρος της Βουλής.

Παρακαλούνται οι κύριοι Αντιπρόεδροι, να έλθουν και να καταλάβουν τις θέσεις των, επί της Έδρας.

(Οι κύριοι Αντιπρόεδροι ανέρχονται επί της Έδρας υπό τα χειροκροτήματα των κυρίων Βουλευτών)

(Στο σημείο αυτό την Προεδρική Έδρα καταλαμβάνει ο Α` Αντιπρόεδρος της Βουλής κ. ΝΙΚΟΛΑΟΣ ΚΑΤΣΑΡΟΣ)

(Κατά την διάρκεια της διαλογής, την Προεδρική Έδρα καταλαμβάνει ο Πρόεδρος της Βουλής κ. ΑΘΑΝΑΣΙΟΣ ΤΣΑΛΔΑΡΗΣ).

(ΜΕΤΑ ΤΗ ΔΙΑΛΟΓΗ)

ΠΡΟΕΔΡΟΣ (Αθανάσιος Τσαλδάρης): Κύριοι συνάδελφοι,έχω την τιμή να σας αναγγείλω τα αποτελέσματα της ψηφοφορίας.

Στη διεξαχθείσα ψηφοφορία για τους συναδέλφους Κοσμήτορες και Γραμματείς της Συμπολιτεύσεως, εψήφισαν 288 Βουλευτές.

Για το αξίωμα Κοσμητόρων από το Κόμμα της Συμπολιτεύσεως έλαβαν:

Ο κ. Βασίλειος Σωτηρόπουλος 177 ψήφους .

Ο κ. Θεόδωρος Δαμιανός 178 ψήφους.

Για το αξίωμα των Γραμματέων από το Κόμμα της Συμπολιτεύσεως έλαβαν:

Ο κ. Παναγιώτης Σκανδαλάκης 176 ψήφους.

Ο κ. Διονύσιος Μπεχράκης 175 ψήφους.

Ο κ. Νικόλαος Αγγελόπουλος 177 ψήφους.

Η κα Μερόπη Καλδή 180 ψήφους.

Λευκά ψηφοδέλτια 102.

Άκυρα 6.

Για το αξίωμα του Κοσμήτορος και του Γραμματέως από το Κόμμα της Αξιωματικής Αντιπολίτευσης εψήφισαν εν συνόλω 290 βουλευτές.

Για το αξίωμα του Κοσμήτορος, η κα Μαρία Αρσένη έλαβε 161 ψήφους.

Για το αξίωμα του Γραμματέως ο κ. Χρήστος Πάχτας έλαβε 161 ψήφους.

Λευκά ψηφοδέλτια 114.

Άκυρα 15.

Για το Γραμματέα του τρίτου Κόμματος εψήφισαν 284 Βουλευτές.

Ο κ. Τραϊανός Χατζηδημητρίου έλαβε 137 ψήφους.

Λευκά ψηφοδέλτια 135.

Άκυρα 12.

Εκλέγονται άπαντες.

Κύριοι συνάδελφοι, παρακαλώ να εξουσιοδοτήσετε το Προεδρείο για την επικύρωση των Πρακτικών της σημερινής συνεδριάσεως.

ΠΟΛΛΟΙ ΒΟΥΛΕΥΤΕΣ. Μάλιστα, μάλιστα.

ΠΡΟΕΔΡΟΣ(Αθανάσιος Τσαλδάρης). Παρεσχέθη η ζητηθείσα εξουσιοδότηση.

Με τη συναίνεση του Σώματος και ώρα 21. 52` λύεται η συνεδρίαση για αύριο Τρίτη 24 Απριλίου 1990 και ώρα 18. 30` με θέμα ημερήσιας διάταξης ανάγνωση Προγραμματικών Δηλώσεων της Κυβερνήσεως.

Ο ΠΡΟΕΔΡΟΣ ΟΙ ΓΡΑΜΜΑΤΕΙΣ

ΣΕΛΙΔΑ 12