(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ Θ΄

Παρασκευή 13 Οκτωβρίου 2017

ΘΕΜΑΤΑ

Α. ΕΙΔΙΚΑ ΘΕΜΑΤΑ   
1. Επικύρωση Πρακτικών, σελ.   
2. Άδεια απουσίας του Βουλευτή κ. Θ. Θεοχάρη, σελ.   
3. Επί διαδικαστικού θέματος, σελ.   
4. Ανακοινώνεται ότι η Ειδική Μόνιμη Επιτροπή Σωφρονιστικού Συστήματος και λοιπών Δομών Εγκλεισμού Κρατουμένων καταθέτει την έκθεσή της, σύμφωνα με το άρθρο 43Α παρ. 5 του Κανονισμού της Βουλής, σελ.   
   
Β. ΚΟΙΝΟΒΟΥΛΕΥΤΙΚΟΣ ΕΛΕΓΧΟΣ   
Ανακοίνωση του δελτίου επικαίρων ερωτήσεων της Δευτέρας 16 Οκτωβρίου 2017, σελ.

ΠΡΟΕΔΡΕΥΩΝ

ΚΑΜΜΕΝΟΣ Δ. , σελ.

ΟΜΙΛΗΤΕΣ

Α. Επί διαδικαστικού θέματος:  
ΚΑΜΜΕΝΟΣ Δ. , σελ.

ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ Θ΄

Παρασκευή 13 Οκτωβρίου 2017

Αθήνα, σήμερα στις 13 Οκτωβρίου 2017, ημέρα Παρασκευή και ώρα 10.03΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Η΄ Αντιπροέδρου αυτής κ. **ΔΗΜΗΤΡΙΟΥ ΚΑΜΜΕΝΟΥ**.

**ΠΡΟΕΔΡΕΥΩΝ (Δημήτριος Καμμένος):** Κυρίες και κύριοι συνάδελφοι, αρχίζει η συνεδρίαση.

(ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 12-10-2017 εξουσιοδότηση του Σώματος επικυρώθηκαν με ευθύνη του Προεδρείου τα Πρακτικά της Η΄ συνεδριάσεώς του, της Πέμπτης 12 Οκτωβρίου 2017, σε ό,τι αφορά την ψήφιση στο σύνολο του σχεδίου νόμου: «Διακίνηση και εμπορία νωπών και ευαλλοίωτων αγροτικών προϊόντων και άλλες διατάξεις»)

Έχω την τιμή να ανακοινώσω στο Σώμα το δελτίο επίκαιρων ερωτήσεων της Δευτέρας 16 Οκτωβρίου 2017.

Α΄

Α. ΕΠΙΚΑΙΡΕΣ ΕΡΩΤΗΣΕΙΣ Πρώτου Κύκλου (Άρθρο 130 παράγραφοι 2 και 3 του Κανονισμού της Βουλής)

1. Η με αριθμό 45/9-10-2017 επίκαιρη ερώτηση του Βουλευτή Κιλκίς της Νέας Δημοκρατίας κ. Γεωργίου Γεωργαντά προς τον Υπουργό Οικονομικών, με θέμα: «Συνεχίζει η Υπουργός την αδικία με το τέλος επιτηδεύματος στα μικρά χωριά».

2. Η με αριθμό 27/5-10-2017 επίκαιρη ερώτηση του Βουλευτή Λακωνίας της Δημοκρατικής Συμπαράταξης ΠΑΣΟΚ - ΔΗΜΑΡ κ. Λεωνίδα Γρηγοράκου προς τον Υπουργό Υγείας, με θέμα: «Περικοπή των νοσηλίων σε μονάδες εντατικής θεραπείας (ΜΕΘ) ιδιωτικών κλινικών».

Β. ΕΠΙΚΑΙΡΕΣ ΕΡΩΤΗΣΕΙΣ Δεύτερου Κύκλου (Άρθρο 130 παράγραφοι 2 και 3 του Κανονισμού της Βουλής)

1. Η με αριθμό 46/9-10-2017 επίκαιρη ερώτηση του Βουλευτή Α΄ Πειραιώς της Νέας Δημοκρατίας κ. Κωνσταντίνου Κατσαφάδου προς τον Υπουργό Οικονομικών, σχετικά με την επιβολή τέλους επιτηδεύματος σε χωριά με πληθυσμό έως πεντακοσίους κατοίκους.

2. Η με αριθμό 34/6-10-2017 επίκαιρη ερώτηση του Ε΄ Αντιπροέδρου της Βουλής και Βουλευτή Δωδεκανήσου της Δημοκρατικής Συμπαράταξης ΠΑΣΟΚ - ΔΗΜΑΡ κ. Δημητρίου Κρεμαστινού προς τον Υπουργό Υγείας, με θέμα: «Καμμία ορατή εξέλιξη για τη δημιουργία θεραπευτικού Ογκολογικού Τμήματος στη Ρόδο».

Β΄

Α. ΕΠΙΚΑΙΡΕΣ ΕΡΩΤΗΣΕΙΣ Πρώτου Κύκλου (Άρθρο 130 παράγραφοι 2 και 3 του Κανονισμού της Βουλής)

1. Η με αριθμό 19/3-10-2017 επίκαιρη ερώτηση του Βουλευτή Χανίων του Συνασπισμού Ριζοσπαστικής Αριστεράς κ. Αντωνίου Μπαλωμενάκη προς τον Υπουργό Παιδείας, Έρευνας και Θρησκευμάτων, με θέμα: «Παράνομη σύμβαση στο Πολυτεχνείο Κρήτης».

2. Η με αριθμό 14/2-10-2017 επίκαιρη ερώτηση του Βουλευτή Καρδίτσης της Νέας Δημοκρατίας κ. Κωνσταντίνου Τσιάρα προς τον Υπουργό Εθνικής Άμυνας, με θέμα: «Θεσμικό ατόπημα του Υπουργού Εθνικής Άμυνας».

3. Η με αριθμό 25/3-10-2017 επίκαιρη ερώτηση του Βουλευτή Ηρακλείου του Κομμουνιστικού Κόμματος Ελλάδας κ. Εμμανουήλ Συντυχάκη προς τον Υπουργό Υγείας, σχετικά με τη χρόνια έλλειψη ιατρικού προσωπικού στην παιδοχειρουργική κλινική του Πανεπιστημιακού Γενικού Νοσοκομείου Ηρακλείου (ΠΑΓΝΗ).

4. Η με αριθμό 13/2-10-2017 επίκαιρη ερώτηση του Βουλευτή Α΄ Θεσσαλονίκης της Ένωσης Κεντρώων κ. Ιωάννη Σαρίδη προς τον Υπουργό Οικονομικών, με θέμα: «Εισφορά του ν.128/1975».

Β. ΕΠΙΚΑΙΡΕΣ ΕΡΩΤΗΣΕΙΣ Δεύτερου Κύκλου (Άρθρο 130 παράγραφοι 2 και 3 του Κανονισμού της Βουλής)

1. Η με αριθμό 11/2-10-2017 επίκαιρη ερώτηση του Βουλευτή Λέσβου της Νέας Δημοκρατίας κ. Χαράλαμπου Αθανασίου προς τον Υπουργό Παιδείας, Έρευνας και Θρησκευμάτων, σχετικά με την έναρξη των εργασιών αποκατάστασης των σχολικών κτηρίων του Δήμου Λέσβου που έχουν υποστεί ζημιές από τον σεισμό της 12ης Ιουνίου.

2. Η με αριθμό 6/2-10-2017 επίκαιρη ερώτηση του Ανεξάρτητου Βουλευτή Β΄ Αθηνών κ. Γεωργίου - Δημητρίου Καρρά προς τον Υπουργό Δικαιοσύνης, Διαφάνειας και Ανθρωπίνων Δικαιωμάτων, με θέμα: «Ανάγκη άμεσης νομοθετικής πρωτοβουλίας για τον περιορισμό της ευθύνης των κληρονόμων στις κατάχρεες κληρονομιές».

Κυρίες και κύριοι συνάδελφοι, στο προγραμματισμένο για σήμερα δελτίο επικαίρων ερωτήσεων υπάρχουν τρεις επίκαιρες ερωτήσεις προς συζήτηση. Δεν θα συζητηθούν, όμως, για τους λόγους που θα αναφέρω ευθύς αμέσως:

Η πρώτη με αριθμό 43/9-10-2017 επίκαιρη ερώτηση πρώτου κύκλου του Βουλευτή Εύβοιας της Νέας Δημοκρατίας κ. Σίμου Κεδίκογλου προς τον Υπουργό Ναυτιλίας και Νησιωτικής Πολιτικής,με θέμα: «Σιγή ιχθύος για την επιλογή του προέδρου και διευθύνοντος συμβούλου της Ανώνυμης Εταιρείας “Οργανισμός Λιμένων Νομού Ευβοίας”», δεν θα συζητηθεί λόγω κωλύματος του Υπουργού Ναυτιλίας και Νησιωτικής Πολιτικής κ. Παναγιώτη Κουρουμπλή. Αιτία οι ανειλημμένες υποχρεώσεις.

Η δεύτερη με αριθμό 33/6-10-2017 επίκαιρη ερώτηση πρώτου κύκλου του Ε΄ Αντιπροέδρου της Βουλής και Βουλευτή Δωδεκανήσου της Δημοκρατικής Συμπαράταξης ΠΑΣΟΚ – ΔΗΜΑΡ κ.Δημητρίου Κρεμαστινού προς τον ΥπουργόΨηφιακής Πολιτικής, Τηλεπικοινωνιών και Ενημέρωσης, με θέμα: «Χωρίς ΕΛΤΑ η Πάτμος λόγω εξουθένωσης της μοναδικής υπαλλήλου», δεν θα συζητηθεί λόγω κωλύματος του Υπουργού Ψηφιακής Πολιτικής, Τηλεπικοινωνιών και Ενημέρωσης κ. Νικολάου Παππά. Αιτία ο φόρτος εργασίας.

Η πρώτη με αριθμό 44/9-10-2017 επίκαιρη ερώτηση δεύτερου κύκλου του Βουλευτή Δωδεκανήσου της Νέας Δημοκρατίας κ. Εμμανουήλ Κόνσολα προς τον Υπουργό Οικονομίας και Ανάπτυξης,με θέμα: «Υποβολή αιτήματος στην Ευρωπαϊκή Ένωση (ΕΕ) για τη χρηματοδότηση έργων αποκατάστασης στις υποδομές της Κω, που υπέστησαν ζημιές από τον σεισμό», δεν θα συζητηθεί λόγω απουσίας του αρμόδιου Υπουργού κ. Αλέξανδρου Χαρίτση στο εξωτερικό και συγκεκριμένα στην Αμερική.

Κυρίες και κύριοι συνάδελφοι, έχω την τιμή να ανακοινώσω στο Σώμα ότι η Ειδική Μόνιμη Επιτροπή Σωφρονιστικού Συστήματος και λοιπών Δομών Εγκλεισμού Κρατουμένων καταθέτει την έκθεσή της, σύμφωνα με το άρθρο 43Α παράγραφος 5 του Κανονισμού της Βουλής.

Η σχετική έκθεση βρίσκεται σε ηλεκτρονική μορφή στο αρχείο της Διεύθυνσης Ειδικών Μόνιμων Επιτροπών.

Επίσης, ο Βουλευτής κ. Θεοχάρης (Χάρης) Θεοχάρης ζητεί άδεια ολιγοήμερης απουσίας στο εξωτερικό από 13 Οκτωβρίου έως 17 Οκτωβρίου 2017, προκειμένου να παραστεί στις ετήσιες συναντήσεις του 2017 μεταξύ του Διεθνούς Νομισματικού Ταμείου και της Παγκόσμιας Τράπεζας στις ΗΠΑ. Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Δημήτριος Καμμένος):** Συνεπώς η Βουλή ενέκρινε τη ζητηθείσα άδεια.

Θα ήθελα να αξιοποιήσω για λίγο τον χρόνο που μου δίνει η ελευθερία της θέσεώς μου ως Αντιπροέδρου της Βουλής για να εκφράσω τα θερμά μου συλλυπητήρια και τον αποτροπιασμό μου για το χθεσινό έγκλημα, τη δολοφονία του νομικού Μιχάλη Ζαφειρόπουλου, με τον αδελφό του οποίου είμαστε φίλοι πάνω από τριάντα πέντε χρόνια.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Δημήτριος Καμμένος):** Με τη συναίνεση του Σώματος και ώρα 10.13΄ λύεται η συνεδρίαση για την προσεχή Δευτέρα 16 Οκτωβρίου 2017 και ώρα 18.00΄, με αντικείμενο εργασιών του Σώματος: κοινοβουλευτικό έλεγχο, συζήτηση επικαίρων ερωτήσεων.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**