(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ’ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ Α΄

Δευτέρα 1 Οκτωβρίου 2018

ΘΕΜΑΤΑ

Α. ΕΙΔΙΚΑ ΘΕΜΑΤΑ   
1. Ειδική Ημερήσια Διάταξη:  
 α) Ανακοίνωση του Προεδρικού Διατάγματος σχετικά με τη λήξη των εργασιών της Γ’ Συνόδου της ΙΖ’ Βουλευτικής Περιόδου (Προεδρευομένης Δημοκρατίας), σελ.   
β) Αγιασμός για την έναρξη των εργασιών της Δ’ Συνόδου από τον Μακαριότατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιεράς Συνόδου, σελ.   
2. Επί διαδικαστικού θέματος, σελ.

ΠΡΟΕΔΡΟΣ

ΒΟΥΤΣΗΣ Ι., σελ.

ΟΜΙΛΗΤΕΣ

Α. Επί διαδικαστικού θέματος:  
ΒΟΥΤΣΗΣ Ν. , σελ.

ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ Α΄

Δευτέρα 1 Οκτωβρίου 2018 (πρωί)

Αθήνα, σήμερα την 1η Οκτωβρίου 2018, ημέρα Δευτέρα και ώρα 11.15΄, συνήλθε αυτοδικαίως στην Αίθουσα των συνεδριάσεων του Βουλευτηρίου (άρθρο 64 παράγραφος 1 του Συντάγματος και άρθρο 22 παράγραφος 2 του Κανονισμού της Βουλής) σε Δ΄ Τακτική Σύνοδο η Βουλή σε ολομέλεια για να συνεδριάσει υπό την προεδρία του Προέδρου αυτής κ. **ΝΙΚΟΛΑΟΥ ΒΟΥΤΣΗ**.

**ΠΡΟΕΔΡΟΣ (Νικόλαος Βούτσης):** Κυρίες και κύριοι συνάδελφοι, αρχίζει η συνεδρίαση.

Εισερχόμαστε στην

**ΕΙΔΙΚΗ ΗΜΕΡΗΣΙΑ ΔΙΑΤΑΞΗ**

Ανακοίνωση του προεδρικού διατάγματος για τη λήξη των εργασιών της Γ΄ Συνόδου.

(Το προεδρικό διάταγμα για τη λήξη των εργασιών της Γ΄ Συνόδου κατατίθεται στα Πρακτικά και έχει ως εξής

(ΑΛΛΑΓΗ ΣΕΛΙΔΑΣ)

(Να μπει η σελίδα 3)

(ΑΛΛΑΓΗ ΣΕΛΙΔΑΣ)

**ΠΡΟΕΔΡΟΣ (Νικόλαος Βούτσης):** Κυρίες και κύριοι συνάδελφοι, θα ακολουθήσει ο Αγιασμός για την έναρξη των εργασιών της Δ΄ Συνόδου από τον Μακαριότατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιεράς Συνόδου.

Ο Α΄ Αντιπρόεδρος της Βουλής κ. Αναστάσιος Κουράκης να συνοδεύσει στην Αίθουσα τον Μακαριότατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιεράς Συνόδου.

(Ώρα 11.20΄ εισέρχονται στην Αίθουσα ο Μακαριότατος Αρχιεπίσκοπος Αθηνών και Πάσης Ελλάδος κ. Ιερώνυμος και τα συνοδεύοντα αυτόν μέλη της Διαρκούς Ιεράς Συνόδου συνοδευόμενοι από τον Α΄ Αντιπρόεδρο της Βουλής κ. Αναστάσιο Κουράκη.

Στη συνέχεια τελείται ο καθιερωμένος Αγιασμός χοροστατούντος του Αρχιεπισκόπου Αθηνών και Πάσης Ελλάδος.)

(ΜΕΤΑ ΤΟΝ ΑΓΙΑΣΜΟ)

**ΠΡΟΕΔΡΟΣ (Νικόλαος Βούτσης):** Παρακαλείται ο Α΄ Αντιπρόεδρος της Βουλής κ. Αναστάσιος Κουράκης να προπέμψει τον Μακαριότατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιεράς Συνόδου.

(Ο Αρχιεπίσκοπος Αθηνών και Πάσης Ελλάδος κ. Ιερώνυμος και τα μέλη της Διαρκούς Ιεράς Συνόδου εξέρχονται από την Αίθουσα συνοδευόμενοι από τον Α΄ Αντιπρόεδρο της Βουλής κ. Αναστάσιο Κουράκη)

Παρακαλώ, κυρίες και κύριοι συνάδελφοι, παραμείνετε στην Αίθουσα για ένα λεπτό και αμέσως μετά θα διακόψουμε μέχρι τις 12.00΄.

Κυρίες και κύριοι συνάδελφοι, η Δ΄ Σύνοδος της Βουλής θα ξεκινήσει σε μια εκσυγχρονισμένη Αίθουσα κατά δύο σημαντικές πλευρές που όλοι θα θυμόμαστε.

Η μία είναι η λειτουργία –ήδη την έχουμε δοκιμάσει το προηγούμενο διάστημα- ενός υπερσύγχρονου ηλεκτρονικού συστήματος ψηφοφορίας. Σας το λέω, διότι μέσω αυτού του συστήματος θα γίνει και η ψηφοφορία για τους Κοσμήτορες και τους Γραμματείς. Άρα όλοι στο μικρό διάλειμμα που θα γίνει, να πάρουμε τις κάρτες μας μαζί.

Δεύτερον, έχει ολοκληρωθεί εδώ και μια βδομάδα η πλήρης ανακαίνιση της οροφής –μετά από ογδόντα χρόνια- και αυτό νομίζω ότι το βλέπουμε και στον φωτισμό που μπαίνει.

(Ζωηρά χειροκροτήματα στην Αίθουσα)

Νερά δεν θα μπαίνουν και όχι μόνο. Υπήρχαν σοβαρά θέματα στατικότητας. Ολοκληρώθηκαν αυτά. Από εκεί και πέρα σε μας μένει να ολοκληρώσουμε όλα τα υπόλοιπα στη ΙΖ΄ Σύνοδο.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Νικόλαος Βούτσης):** Με τη συναίνεση του Σώματος και ώρα 11.37΄ λύεται η συνεδρίαση για σήμερα Δευτέρα 1η Οκτωβρίου 2018 και ώρα 12.00΄, με αντικείμενο εργασιών του Σώματος: εκλογή Κοσμητόρων και Γραμματέων, σύμφωνα τα άρθρα 6 και 8 του Κανονισμού της Βουλής, σύμφωνα με την ειδική ημερήσια διάταξη η οποία σας έχει διανεμηθεί.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**