(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ’ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ ΝΗ΄

Παρασκευή 18 Ιανουαρίου 2019

ΘΕΜΑΤΑ

Α. ΕΙΔΙΚΑ ΘΕΜΑΤΑ   
1. Επικύρωση Πρακτικών, σελ.   
2. Επί διαδικαστικού θέματος, σελ.   
   
Β. ΚΟΙΝΟΒΟΥΛΕΥΤΙΚΟΣ ΕΛΕΓΧΟΣ   
Ανακοίνωση του δελτίου επικαίρων ερωτήσεων της Δευτέρας 21 Ιανουαρίου 2019, σελ.

ΠΡΟΕΔΡΕΥΩΝ

ΛΥΚΟΥΔΗΣ Σ., σελ.

ΟΜΙΛΗΤΕΣ

Επί διαδικαστικού θέματος:  
ΚΕΓΚΕΡΟΓΛΟΥ Β. , σελ.  
ΛΥΚΟΥΔΗΣ Σ. , σελ.

ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ ΝΗ΄

Παρασκευή 18 Ιανουαρίου 2019

Αθήνα, σήμερα στις 18 Ιανουαρίου 2019, ημέρα Παρασκευή και ώρα 10.00΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Ζ΄ Αντιπροέδρου αυτής κ. **ΣΠΥΡΙΔΩΝΟΣ ΛΥΚΟΥΔΗ**.

**ΠΡΟΕΔΡΕΥΩΝ (Σπυρίδων Λυκούδης):** Κυρίες και κύριοι συνάδελφοι, αρχίζει η συνεδρίαση.

(ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 18-1-2019 εξουσιοδότηση του Σώματος επικυρώθηκαν με ευθύνη του Προεδρείου τα Πρακτικά της ΝΖ΄ συνεδριάσεώς του, της Πέμπτης 18 Ιανουαρίου 2019, σε ό,τι αφορά την ψήφιση στο σύνολο του σχεδίου νόμου: «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας με τα ΤΕΙ Θεσσαλίας και Στερεάς Ελλάδας, Παλλημνιακό Ταμείο και άλλες διατάξεις».)

Έχω την τιμή να ανακοινώσω στο Σώμα τα δελτία επικαίρων ερωτήσεων της Δευτέρας 21 Ιανουαρίου 2019 και της Δευτέρας 14 Ιανουαρίου 2019, τα οποία έχουν ως εξής:

(Α΄)

Α. ΕΠΙΚΑΙΡΕΣ ΕΡΩΤΗΣΕΙΣ Πρώτου Κύκλου (Άρθρο 130 παράγραφοι 2 και 3 του Κανονισμού της Βουλής)

1. Η με αριθμό 271/14-1-2019 επίκαιρη ερώτηση του Βουλευτή Β΄ Αθηνών της Νέας Δημοκρατίας κ. Σπυρίδωνος - Αδώνιδος Γεωργιάδηπρος τον Υπουργό Υγείας,αναφορικά με το ραδιοφάρμακο.

2. Η με αριθμό 273/15-1-2019 επίκαιρη ερώτηση του Βουλευτή Λακωνίας της Δημοκρατικής Συμπαράταξης ΠΑΣΟΚ - ΔΗΜΑΡ κ. Λεωνίδα Γρηγοράκου προς τον Υπουργό Υγείας,με θέμα: «Καθυστερήσεις στη διακομιδή ασθενών από το ΕΚΑΒ σε μονάδες εντατικής θεραπείας λόγω έλλειψης ιατρικού προσωπικού»

3. Η με αριθμό 276/15-1-2019 επίκαιρη ερώτηση του Βουλευτή Λέσβου του Κομμουνιστικού Κόμματος Ελλάδας κ. Σταύρου Τάσσουπρος τον Υπουργό Υγείας,με θέμα: «Πολύ σοβαρά προβλήματα στο Γενικό Νοσοκομείο Σάμου».

4. Η με αριθμό 262/9-1-2019 επίκαιρη ερώτηση του Βουλευτή Επικρατείας του Λαϊκού Συνδέσμου - Χρυσή Αυγή κ. Χρήστου Παππά προς τον Υπουργό Εθνικής Άμυνας, με θέμα: «Επιτακτική ανάγκη αυξήσεως της στρατιωτικής θητείας».

Β. ΕΠΙΚΑΙΡΕΣ ΕΡΩΤΗΣΕΙΣ Δεύτερου Κύκλου (Άρθρο 130 παράγραφοι 2 και 3 του Κανονισμού της Βουλής)

1. Η με αριθμό 272/14-1-2019 επίκαιρη ερώτηση του Βουλευτή Δράμας της Νέας Δημοκρατίας κ. Δημητρίου Κυριαζίδηπρος τον Υπουργό Υγείας,με θέμα: «Δημιουργία Τμήματος Βραχείας Νοσηλείας - Ογκολογικής Κλινικής στο Γ.Ν. Δράμας».

2. Η με αριθμό 277/15-1-2019 επίκαιρη ερώτηση του Βουλευτή Αιτωλοακαρνανίας του Κομμουνιστικού Κόμματος Ελλάδας κ. Νικολάου Μωραΐτηπρος τον Υπουργό Υγείας,με θέμα: «Προβλήματα στη λειτουργία του κέντρου Φυσικής Ιατρικής και Αποκατάστασης (ΚΕΦΙΑΠ) Αμφιλοχίας».

3. Η με αριθμό 264/10-1-2019 επίκαιρη ερώτηση του Ανεξάρτητου Βουλευτή Μεσσηνίας κ. Δημητρίου Κουκούτσηπρος τον Υπουργό Οικονομικών,με θέμα: «Ανακεφαλαιοποίηση και αναδιάταξη του ελληνικού τραπεζικού τομέα».

(Β΄)

Α. ΕΠΙΚΑΙΡΕΣ ΕΡΩΤΗΣΕΙΣ Πρώτου Κύκλου (Άρθρο 130 παράγραφοι 2 και 3 του Κανονισμού Βουλής)

1. Η με αριθμό 253/7-1-2019 επίκαιρη ερώτηση του Βουλευτή Αχαΐας της Νέας Δημοκρατίας κ. Ιάσoνα Φωτήλα προς τον Υπουργό Υγείας, με θέμα: «Πρωτοφανής αύξηση των κρουσμάτων και θυμάτων από τον ιό του Δυτικού Νείλου».

2. Η με αριθμό 244/4-1-2019 επίκαιρη ερώτηση του Ε΄ Αντιπροέδρου της Βουλής και Βουλευτή Δωδεκανήσου της Δημοκρατικής Συμπαράταξης ΠΑΣΟΚ - ΔΗΜΑΡ κ. Δημητρίου Κρεμαστινού προς τον Υπουργό Οικονομικών, με θέμα: «Ο αυξημένος Φ.Π.Α. και η τιμή του αεροπορικού εισιτηρίου».

3. Η με αριθμό 257/8-1-2019 επίκαιρη ερώτηση του Βουλευτή Β΄ Αθηνών του Κομμουνιστικού Κόμματος Ελλάδας κ. Χρήστου Κατσώτη προς τον Υπουργό Οικονομικών, σχετικά με την «εκχώρηση της ακίνητης δημόσιας περιουσίας σε Εταιρεία Ακινήτων του Δημοσίου (ΕΤΑΔ) - Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ)».

Β. ΕΠΙΚΑΙΡΕΣ ΕΡΩΤΗΣΕΙΣ Δεύτερου Κύκλου (Άρθρο 130 παράγραφοι 2 και 3 του Κανονισμού της Βουλής)

1. Η με αριθμό 254/7-1-2019 επίκαιρη ερώτηση του Βουλευτή Κιλκίς της Νέας Δημοκρατίας κ. Γεωργίου Γεωργαντά προς τον Υπουργό Υγείας, με θέμα: «Καταγγελία σε βάρος του διοικητή του νοσοκομείου Κιλκίς για βιαιοπραγία σε εργαζόμενη».

2. Η με αριθμό 243/4-1-2019 επίκαιρη ερώτηση του Βουλευτή Ηλείας της Δημοκρατικής Συμπαράταξης ΠΑΣΟΚ - ΔΗΜΑΡ κ. Ιωάννη Κουτσούκου προς τον Υπουργό Οικονομικών, με θέμα: «Η σκοπιμότητα και η μεθόδευση της μεταφοράς στο υπερταμείο κατ' απαίτηση των δανειστών πενήντα ένα ακινήτων του δημοσίου στον Δήμο Πύργου».

3. Η με αριθμό 256/8-1-2019 επίκαιρη ερώτηση του Βουλευτή Ηρακλείου του Κομμουνιστικού Κόμματος Ελλάδας κ. Μανώλη Συντυχάκη προς τον Υπουργό Υγείας, με θέμα: «Για τις επιπτώσεις στη λειτουργία των υπηρεσιών και των συνθηκών εργασίας σε υπηρεσίες του Βενιζέλειου νοσοκομείου από την πυρκαγιά που εκδηλώθηκε στα πρώην κτήρια του πανεπιστημίου Κρήτης στις 23/9».

4. Η με αριθμό 259/8-1-2019 επίκαιρη ερώτηση του Βουλευτή Λάρισας της Δημοκρατικής Συμπαράταξης ΠΑΣΟΚ – ΔΗΜΑΡ κ. Κωνσταντίνου Μπαργιώτα προς τον Υπουργό Υγείας, με θέμα: «Ερασιτεχνισμός και προχειρότητα οδηγούν σε αποτυχία των τοπικών μονάδων υγείας (ToMY)».

5. Η με αριθμό 258/8-1-2019 επίκαιρη ερώτηση του ΣΤ΄ Αντιπροέδρου της Βουλής και Βουλευτή Λάρισας του Κομμουνιστικού Κόμματος Ελλάδας κ. Γεωργίου Λαμπρούλη προς τον Υπουργό Οικονομικών, σχετικά με τους «απολυμένους εργαζόμενους των Ενώσεων Αγροτικών Συνεταιρισμών (ΕΑΣ) Λάρισας, Ελασσόνας, Φαρσάλων».

6. Η με αριθμό 240/3-1-2019 επίκαιρη ερώτηση της Βουλευτού Α΄ Πειραιώς του Συνασπισμού Ριζοσπαστικής Αριστεράς κ. Ελένης Σταματάκη προς τον Υπουργό Δικαιοσύνης, Διαφάνειας και Ανθρωπίνων Δικαιωμάτων, με θέμα: «Πρόβλημα στέγασης υπηρεσιών δικαστικού μεγάρου Πειραιά».

7. Η με αριθμό 238/3-1-2019 επίκαιρη ερώτηση της Βουλευτού Σερρών της Νέας Δημοκρατίας κ. Φωτεινής Αραμπατζή προς τον Υπουργό Οικονομικών, με θέμα: «Άλαλο το Υπουργείο Οικονομικών για τα μνημεία και τα ακίνητα μεγάλης ιστορικής και πολιτισμικής αξίας, που πέρασαν στο υπερταμείο».

8. Η με αριθμό 241/3-1-2019 επίκαιρη ερώτηση του Βουλευτή Β΄ Αθηνών της Δημοκρατικής Συμπαράταξης ΠΑΣΟΚ - ΔΗΜΑΡ κ. Γεωργίου - Δημητρίου Καρρά προς τον Υπουργό Οικονομικών, με θέμα: «Θα προστατεύσει τελικά το κράτος τους συμπολίτες μας ιδιοκτήτες κατοικιών, που ταλαιπωρούνται από άδικες διεκδικήσεις του δημοσίου, οι οποίες προβάλλονται μέσω της Κτηματογράφησης;»

ΑΝΑΦΟΡΕΣ - ΕΡΩΤΗΣΕΙΣ (Άρθρο 130 παράγραφος 5 του Κανονισμού της Βουλής)

1. Η με αριθμό 2932/31-10-2018 ερώτηση του Βουλευτή Β΄ Αθηνών της Δημοκρατικής Συμπαράταξης ΠΑΣΟΚ - ΔΗΜΑΡ κ. Γεωργίου - Δημητρίου Καρρά προς τον Υπουργό Οικονομικών, με θέμα: «Αποδέσμευση του Δημοτικού Κλειστού Γυμναστηρίου “Νίκης 2ου Λυκείου” Αγίας Βαρβάρας από το υπερταμείο».

2. Η με αριθμό 3143/281/7-11-2018 ερώτηση και αίτηση κατάθεσης εγγράφων του Βουλευτή Δράμας της Νέας Δημοκρατίας κ. Δημητρίου Κυριαζίδη προς τον Υπουργό Υγείας, σχετικά «με τη λειτουργία της Οφθαλμολογικής Κλινικής του Γενικού Νοσοκομείου Δράμας».

Κυρίες και κύριοι συνάδελφοι, στο προγραμματισμένο για σήμερα δελτίο επικαίρων ερωτήσεων υπήρξαν εννέα επίκαιρες ερωτήσεις προς συζήτηση, αλλά δεν θα συζητηθούν για τους εξής λόγους:

Συγκεκριμένα πρώτη με αριθμό 269/14-1-2019 επίκαιρη ερώτηση πρώτου κύκλου του Βουλευτή Α΄ Πειραιώς της Νέας Δημοκρατίας κ. Κωνσταντίνου Κατσαφάδου προς τον Υπουργό Εσωτερικών, με θέμα: «Η Κυβέρνηση προαναγγέλλει επιλεκτική κατάτμηση δήμων με μικροκομματικά κριτήρια, λίγο πριν τις δημοτικές εκλογές, προκαλώντας σύγχυση και αναστάτωση», δεν θα συζητηθεί λόγω κωλύματος του Υπουργού Εσωτερικών κ. Αλέξανδρου Χαρίτση εξαιτίας φόρτου εργασίας.

Η δεύτερη με αριθμό 265/11-1-2019 επίκαιρη ερώτηση πρώτου κύκλου του Βουλευτή Αρκαδίας της Δημοκρατικής Συμπαράταξης ΠΑΣΟΚ - ΔΗΜΑΡ κ. Οδυσσέα Κωνσταντινόπουλου προς τον Υπουργό Εσωτερικών, με θέμα: «Σε ποιο στάδιο βρίσκεται η υλοποίηση του έργου προσέλκυσης επισκεπτών στη Λίμνη Λάδωνα, ύψους 1.289.618 ευρώ;», δεν θα συζητηθεί λόγω κωλύματος του Υπουργού Εσωτερικών κ. Αλέξανδρου Χαρίτση εξαιτίας φόρτου εργασίας.

Η πρώτη με αριθμό 270/14-1-2019 επίκαιρη ερώτηση δεύτερου κύκλου του Βουλευτή Λέσβου της Νέας Δημοκρατίας κ.Χαράλαμπου Αθανασίου προς τον Υπουργό Εσωτερικών, με θέμα: «Διάσπαση του Δήμου Λέσβου», δεν θα συζητηθεί λόγω κωλύματος του Υπουργού Εσωτερικών κ. Αλέξανδρου Χαρίτση εξαιτίας φόρτου εργασίας.

Η δεύτερη με αριθμό 279/15-1-2019 επίκαιρη ερώτηση δεύτερου κύκλου του Βουλευτή Ηρακλείου της Δημοκρατικής Συμπαράταξης ΠΑΣΟΚ - ΔΗΜΑΡ κ. Βασιλείου Κεγκέρογλου προς τον Υπουργό Ναυτιλίας και Νησιωτικής Πολιτικής, με θέμα: «Άμεσες ενέργειες για να ενταχθεί η Κρήτη στο Μεταφορικό Ισοδύναμο», δεν θα συζητηθεί λόγω κωλύματος του κυρίου Υπουργού Ναυτιλίας και Νησιωτικής Πολιτικής κ. Νεκτάριου Σαντορινιού, εξαιτίας του ότι έχει συζητηθεί ξανά ερώτηση του ίδιου περιεχομένου του ίδιου Βουλευτή.

Η τρίτη με αριθμό 278/15-1-2019 επίκαιρη ερώτηση δεύτερου κύκλου του Βουλευτή Ηρακλείου του Κομμουνιστικού Κόμματος Ελλάδας κ. ΕμμανουήλΣυντυχάκηπρος τον Υπουργό Οικονομίαςκαι Ανάπτυξης**,** σχετικά με το «Καπετανάκειο» κτήριο στο Ηράκλειο Κρήτης, δεν θα συζητηθεί λόγω κωλύματος του Υφυπουργού Οικονομίας και Ανάπτυξης κ. Στάθη Γιαννακίδη, εξαιτίας κυβερνητικής αποστολής.

Η πρώτη με αριθμό 4253/12-12-2018 ερώτηση του κύκλου αναφορών και ερωτήσεων του Βουλευτή Αργολίδας του Συνασπισμού Ριζοσπαστικής Αριστεράς κ.Ιωάννη Γκιόλαπρος τον ΥπουργόΠεριβάλλοντος και Ενέργειας, σχετικά με την ατμοσφαιρική ρύπανση στο Ναύπλιο από πυρηνελαιουργείο στην παραλιακή οδό Νέας Κίου στον μυχό του Αργολικού Κόλπου, δεν θα συζητηθεί λόγω κωλύματος του Αναπληρωτή Υπουργού Περιβάλλοντος και Ενέργειας κ. Σωκράτη Φάμελλου εξαιτίας φόρτου εργασίας.

Η δεύτερη με αριθμό 2854/29-10-2018 ερώτηση του κύκλου αναφορών και ερωτήσεων του Βουλευτή Δράμας της Νέας Δημοκρατίας κ. Δημητρίου Κυριαζίδηπρος τον Υπουργό Παιδείας, Έρευνας και Θρησκευμάτων, σχετικά «με την μεταφορά μιας θέσης μέλους ΔΕΠ από την Ιατρική Σχολή του Δημοκριτείου Πανεπιστημίου Θράκης στο νεοσύστατο Πανεπιστήμιο Δυτικής Αττικής», δεν θα συζητηθεί λόγω κωλύματος του Υπουργού Παιδείας, Έρευνας και Θρησκευμάτων κ. Κωνσταντίνου Γαβρόγλου εξαιτίας φόρτου εργασίας.

Η τρίτη με αριθμό 591/29-11-2018 αναφορά του κύκλου αναφορών και ερωτήσεων του Βουλευτή Ροδόπης της Δημοκρατικής Συμπαράταξης ΠΑΣΟΚ - ΔΗΜΑΡ κ. Ιλχάν Αχμέτ προς τον ΥπουργόΠαιδείας, Έρευνας και Θρησκευμάτων, με θέμα: «Ωρολόγιο πρόγραμμα των μουσουλμανικών ιεροσπουδαστηρίων Θράκης», δεν θα συζητηθεί λόγω κωλύματος του Υπουργού Παιδείας, Έρευνας και Θρησκευμάτων κ. Κωνσταντίνου Γαβρόγλου εξαιτίας φόρτου εργασίας.

Η τρίτη με αριθμό 275/15-1-2019 επίκαιρη ερώτηση πρώτου κύκλου του Βουλευτή Α΄ Θεσσαλονίκης του Κομμουνιστικού Κόμματος Ελλάδας κ. Γιάννη Δελή προς τον Υπουργό Εσωτερικών, σχετικά με τη «μεταφορά μαθητών των Μουσικών και Καλλιτεχνικών Σχολείων», δεν θα συζητηθεί λόγω αναρμοδιότητας. Αρμόδιο Υπουργείο είναι το Υπουργείο Παιδείας, Έρευνας και Θρησκευμάτων.

**ΒΑΣΙΛΕΙΟΣ ΚΕΓΚΕΡΟΓΛΟΥ:** Κύριε Πρόεδρε, μπορώ να έχω τον λόγο;

**ΠΡΟΕΔΡΕΥΩΝ (Σπυρίδων Λυκούδης):** Κύριε Κεγκέρογλου, φαντάζομαι ότι θέλετε να κάνετε κάποια παρατήρηση, παρέμβαση.

Ορίστε, έχετε τον λόγο.

**ΒΑΣΙΛΕΙΟΣ ΚΕΓΚΕΡΟΓΛΟΥ:** Ευχαριστώ, κύριε Πρόεδρε.

Θα ήταν, βέβαια, πιο σύντομο να λέγατε για άλλη μια φορά: «Δεν συζητείται καμμία ερώτηση». Θέλω, όμως, να πω ότι δυστυχώς -από την αρχή, βεβαίως, συνέβαινε αυτό- η Κυβέρνηση απαξίωσε τον κοινοβουλευτικό έλεγχο. Με ελάχιστες εξαιρέσεις, τις οποίες πρέπει να τονίζουμε, όπως είναι ο Υφυπουργός Εργασίας, όλοι οι άλλοι δεν προσέρχονται με δικαιολογίες και όχι λόγω πραγματικού κωλύματος αποστολής ή οτιδήποτε άλλο. Παραβιάζουν, έτσι, και το Σύνταγμα και τον Κανονισμό της Βουλής.

Επί της ουσίας, όμως, τα προβλήματα δεν έρχονται προς συζήτηση στη Βουλή. Και έτσι, ο ρόλος του Κοινοβουλίου δεν μπορεί να συμβάλει στην επίλυση των προβλημάτων. Η Κυβέρνηση, ιδιαίτερα τελευταία και μετά την ψήφο εμπιστοσύνης, θεωρεί ότι έχει λύσει όλα τα προβλήματα και δεν ασχολείται με την καθημερινότητα και τα προβλήματα που αντιμετωπίζει κάθε πολίτης. Εγώ έχω ένα θέμα. Όπως ακριβώς είπατε, αυτό το θέμα έχει ξανασυζητηθεί και ο κύριος Υπουργός έδωσε έωλες απαντήσεις. Γι’ αυτό, λοιπόν, επανέρχομαι. Δεν υπάρχει καμμία πρόβλεψη στον Κανονισμό που να λέει ότι, επειδή έχει ξανασυζητηθεί, δεν συζητείται. Αυτό δεν υπάρχει ως δικαιολογία.

Το μεταφορικό ισοδύναμο είναι ένα μέτρο που προβλέπεται για την ενίσχυση των νησιών και την αντιμετώπιση του μόνιμου μειονεκτήματος της θαλάσσιας απομόνωσης. Το άρθρο 101 του Συντάγματος προβλέπει ότι πρέπει να εφαρμοστεί σε όλα τα νησιά. Και αυτό ζητώ: Να μην εξαιρεθεί η Κρήτη, η οποία ήδη έχει εξαιρεθεί. Και από την 1η Ιανουαρίου, δυστυχώς, κάθε μήνα έχουμε απώλεια 10 με 15 εκατομμύρια για την οικονομία της Κρήτης και για τους Κρητικούς. Αυτό δεν μπορεί να απαντάται διά τηλεγραφήματος: «Έχει ξανασυζητηθεί το θέμα». Θα πρέπει το Υπουργείο Ναυτιλίας να σοβαρευτεί. Εξ άλλου, εγώ την ερώτηση την έκανα στον κ. Κουβέλη, στον Υπουργό, όπως προβλέπει ο Κανονισμός, και όχι στον Υφυπουργό. Έτσι προβλέπει ο Κανονισμός. Ο Υπουργός θα μας πει γιατί δεν έρχεται. Έπρεπε να μας πει ότι αρμόδιος είναι ο άλφα ή ο βήτα ή οτιδήποτε άλλο.

Θα σας παρακαλούσα λοιπόν, κύριε Πρόεδρε, και ως μέλος της Διάσκεψης των Προέδρων, να μεταφέρετε στον Πρόεδρο της Βουλής ότι δεν μπορεί να συνεχιστεί η απαξίωση του Κοινοβουλίου από τα μέλη της Κυβέρνησης με ελάχιστες εξαιρέσεις που, όπως είπα, πρέπει να τις τονίζουμε. Διότι αυτοί είναι που κάνουν το καθήκον τους και οι άλλοι αδιαφορούν και ασεβούν σε σχέση με τη Βουλή, σε σχέση με το Σύνταγμα, σε σχέση με την υποχρέωσή τους και την εντολή που έχουν λάβει να συζητούν και να δέχονται προτάσεις για την αντιμετώπιση των προβλημάτων. Τι άλλο να πει κανείς με τέτοιες συμπεριφορές: «Έχει ξανασυζητηθεί το θέμα»;

Ευχαριστώ πάρα πολύ.

**ΠΡΟΕΔΡΕΥΩΝ (Σπυρίδων Λυκούδης):** Ευχαριστώ, κύριε συνάδελφε.

Κι εσείς παρακολουθείτε ανελλιπώς και με συνέπεια τη Διάσκεψη των Προέδρων και ξέρετε ότι έχει τεθεί το θέμα. Όμως, να συνεννοηθούμε ότι και εσείς και εγώ στην επόμενη Διάσκεψη των Προέδρων θα θέσουμε ξανά το ζήτημα της ανάγκης για παρουσία των ερωτώμενων Υπουργών και Υφυπουργών.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

Με τη συναίνεση του Σώματος και ώρα 10.08΄ λύεται η συνεδρίαση για τη Δευτέρα 21 Ιανουαρίου 2019 και ώρα 18.00΄ με αντικείμενο εργασιών του Σώματος: κοινοβουλευτικό έλεγχο, συζήτηση επίκαιρων ερωτήσεων.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**