(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ’ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ Α΄

Δευτέρα 2 Οκτωβρίου 2017

ΘΕΜΑΤΑ

Α. ΕΙΔΙΚΑ ΘΕΜΑΤΑ   
Ειδική Ημερήσια Διάταξη: α) Ανακοίνωση του Προεδρικού Διατάγματος σχετικά με τη λήξη των εργασιών της Β' Συνόδου της ΙΖ' Περιόδου (Προεδρευομένης Δημοκρατίας) β) Αγιασμός για την έναρξη των εργασιών της Γ' Συνόδου από τον Μακαριότατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιερά Συνόδου, σελ.

ΠΡΟΕΔΡΟΣ ΒΟΥΤΣΗΣ Ν., σελ.

ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ Α΄

Δευτέρα 2 Οκτωβρίου 2017

Αθήνα, σήμερα στις 2 Οκτωβρίου, ημέρα Δευτέρα και ώρα 13.00΄, συνήλθε αυτοδικαίως στην Αίθουσα των συνεδριάσεων του Βουλευτηρίου (άρθρο 64, παράγραφος 1 του Συντάγματος και άρθρο 22, παράγραφος 2 του Κανονισμού της Βουλής) σε Γ΄ Τακτική Σύνοδο η Βουλή σε ολομέλεια, για να συνεδριάσει υπό την προεδρία του Προέδρου αυτής κ. **ΝΙΚΟΛΑΟΥ ΒΟΥΤΣΗ**.

**ΠΡΟΕΔΡΟΣ (Νικόλαος Βούτσης):** Κυρίες και κύριοι συνάδελφοι, αρχίζει η συνεδρίαση.

Εισερχόμαστε στην

**ΕΙΔΙΚΗ ΗΜΕΡΗΣΙΑ ΔΙΑΤΑΞΗ**

Ανακοίνωση του προεδρικού διατάγματος σχετικά με τη λήξη των εργασιών της Β΄ Συνόδου.

(Το προεδρικό διάταγμα σχετικά με την λήξη των εργασιών της Β΄ Συνόδου κατατίθεται για τα Πρακτικά και έχει ως εξής:

(ΑΛΛΑΓΗ ΣΕΛΙΔΑΣ)

(Να μπει η σελ. 3)

(ΑΛΛΑΓΗ ΣΕΛΙΔΑΣ)

**ΠΡΟΕΔΡΟΣ (Νικόλαος Βούτσης):** Παρακαλείται ο Α΄ Αντιπρόεδρος της Βουλής κ. Αναστάσιος Κουράκης να συνοδεύσει στην Αίθουσα τον Μακαριώτατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιεράς Συνόδου, καθώς, κυρίες και κύριοι συνάδελφοι, θα ακολουθήσει ο Αγιασμός για την έναρξη των εργασιών της Γ΄ Συνόδου από τον Μακαριώτατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιεράς Συνόδου.

(Ώρα 13.05΄ εισέρχονται στην Αίθουσα ο Μακαριώτατος Αρχιεπίσκοπος Αθηνών και Πάσης Ελλάδος κ. Ιερώνυμος και τα συνοδεύοντα αυτόν μέλη της Διαρκούς Ιεράς Συνόδου, συνοδευόμενοι από τον Α΄ Αντιπρόεδρο της Βουλής κ. Αναστάσιο Κουράκη.

Στη συνέχεια τελείται ο καθιερωμένος αγιασμός, χοροστατούντος του Αρχιεπισκόπου Αθηνών και Πάσης Ελλάδος.)

(ΜΕΤΑ ΤΟΝ ΑΓΙΑΣΜΟ)

**ΠΡΟΕΔΡΟΣ (Νικόλαος Βούτσης):** Παρακαλείται ο Α΄ Αντιπρόεδρος της Βουλής κ. Αναστάσιος Κουράκης να προπέμψει τον Μακαριώτατο Αρχιεπίσκοπο Αθηνών και Πάσης Ελλάδος κ. Ιερώνυμο και τα συνοδεύοντα αυτόν μέλη της Διαρκούς Ιεράς Συνόδου.

(Ο Αρχιεπίσκοπος Αθηνών και Πάσης Ελλάδος κ. Ιερώνυμος και τα μέλη της Διαρκούς Ιεράς Συνόδου εξέρχονται από την Αίθουσα, συνοδευόμενοι από τον Α΄ Αντιπρόεδρο της Βουλής κ. Αναστάσιο Κουράκη)

Κυρίες και κύριοι συνάδελφοι, θα σας διανεμηθούν και χαρτιά με ονόματα, ενημερωτικά, διότι η ψηφοφορία θα γίνει ονομαστική, σύμφωνα με τον νέο Κανονισμό. Δεν θα γίνει με κάλπη. Ο καθένας θα έχει το χαρτί. Είτε έτσι είτε αλλιώς, οι προτάσεις είναι συγκεκριμένες. Γι’ αυτόν τον λόγο, θα κάνουμε μία προετοιμασία και στις 13.45΄ θα ξεκινήσει η διαδικασία.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Νικόλαος Βούτσης):** Με τη συναίνεση του Σώματος και ώρα 13.20΄ λύεται η συνεδρίαση για σήμερα, Δευτέρα 2 Οκτωβρίου 2017 και ώρα 13.45΄, με αντικείμενο εργασιών του Σώματος: «εκλογή Κοσμητόρων και Γραμματέων» κατά τα άρθρα 6 και 8 του Κανονισμού της Βουλής, σύμφωνα με την ειδική ημερήσια διάταξη που σας έχει διανεμηθεί.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**