(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ ΡΚΘ΄

Δευτέρα 3 Ιουνίου 2019

ΘΕΜΑΤΑ

Α. ΕΙΔΙΚΑ ΘΕΜΑΤΑ   
1. Ανακοινώνεται επιστολή προς τον Πρόεδρο της Βουλής κ. Νικόλαο Βούτση, του Βουλευτή κ. Ιωάννη Σαρίδη, με την οποία δηλώνει ότι αποχωρεί από την Κοινοβουλευτική Ομάδα της Ένωσης Κεντρώων και παραμένει ως Ανεξάρτητος Βουλευτής, σελ.   
2. Ανακοινώνεται επιστολή προς τον Πρόεδρο της Βουλής κ. Νικόλαο Βούτση, της Βουλευτού κ. Θεοδώρας Μεγαλοοικονόμου, με την οποία δηλώνει ότι παραιτείται από μέλος της Κοινοβουλευτικής Ομάδας του ΣΥΡΙΖΑ και παραμένει ως Ανεξάρτητη Βουλευτής, σελ.   
3. Άδεια απουσίας των Βουλευτών κ.κ. Β. Γιόγιακα, Ν. Δένδια και Ι. Αχμέτ, σελ.   
4. Επί διαδικαστικού θέματος, σελ.   
   
Β. ΚΟΙΝΟΒΟΥΛΕΥΤΙΚΟΣ ΕΛΕΓΧΟΣ   
Ανακοίνωση αναφορών, σελ.   
   
Γ. ΝΟΜΟΘΕΤΙΚΗ ΕΡΓΑΣΙΑ   
Κατάθεση σχεδίων νόμων:  
 α) Οι Υπουργοί Περιβάλλοντος και Ενέργειας, Εσωτερικών, Εργασίας, Κοινωνικής Ασφάλισης και Κοινωνικής Αλληλεγγύης, Οικονομικών, Διοικητικής Ανασυγκρότησης, οι Αναπληρωτές Υπουργοί Οικονομίας και Ανάπτυξης, Οικονομικών, Περιβάλλοντος και Ενέργειας, καθώς και οι Υφυπουργοί Εργασίας, Κοινωνικής Ασφάλισης και Κοινωνικής Αλληλεγγύης και Περιβάλλοντος και Ενέργειας κατέθεσαν στις 31-5-2019 σχέδιο νόμου: «Ανάρτηση δασικών χαρτών περιοχών εντός των ιωδών περιγραμμάτων, διαδικασία ελέγχου, περιβαλλοντική διαχείριση αυτών και άλλες διατάξεις», σελ.   
 β) Οι Υπουργοί Δικαιοσύνης, Διαφάνειας και Ανθρωπίνων Δικαιωμάτων, Εξωτερικών, Προστασίας του Πολίτη, Οικονομικών, Υγείας, Διοικητικής Ανασυγκρότησης, οι Αναπληρωτές Υπουργοί Δικαιοσύνης, Διαφάνειας και Ανθρωπίνων Δικαιωμάτων, Οικονομικών, καθώς και η Υφυπουργός Οικονομικών κατέθεσαν σήμερα 3-6-2019 σχέδιο νόμου: «Κύρωση του Ποινικού Κώδικα», σελ.   
 γ) Οι Υπουργοί Δικαιοσύνης, Διαφάνειας και Ανθρωπίνων Δικαιωμάτων, Εθνικής Άμυνας, Εξωτερικών, Προστασίας του Πολίτη, Οικονομικών, ο Αναπληρωτής Υπουργός Δικαιοσύνης, Διαφάνειας και Ανθρωπίνων Δικαιωμάτων, καθώς και η Υφυπουργός Οικονομικών κατέθεσαν σήμερα 3-6-2019 σχέδιο νόμου: «Κύρωση του Κώδικα Ποινικής Δικονομίας», σελ.

ΠΡΟΕΔΡΕΥΟΥΣΑ

ΧΡΙΣΤΟΔΟΥΛΟΠΟΥΛΟΥ Α. , σελ.

ΟΜΙΛΗΤΕΣ

Α. Επί διαδικαστικού θέματος:  
ΧΡΙΣΤΟΔΟΥΛΟΠΟΥΛΟΥ Α. , σελ.

ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ ΡΚΘ΄

Δευτέρα 3 Ιουνίου 2019

Αθήνα, σήμερα στις 3 Ιουνίου 2019, ημέρα Δευτέρα και ώρα 18.02΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία της Γ΄ Αντιπροέδρου αυτής κ. **ΑΝΑΣΤΑΣΙΑΣ ΧΡΙΣΤΟΔΟΥΛΟΠΟΥΛΟΥ**.

**ΠΡΟΕΔΡΕΥΟΥΣΑ (Αναστασία Χριστοδουλοπούλου):** Κυρίες και κύριοι συνάδελφοι, αρχίζει η συνεδρίαση.

Παρακαλείται η κ. Γεωργία Γεννιά, Βουλευτής Α΄ Πειραιώς, να ανακοινώσει τις αναφορές προς το Σώμα.

(Ανακοινώνονται προς το Σώμα από την κ. Γεωργία Γεννιά, Βουλευτή Α΄ Πειραιώς, τα ακόλουθα:

Α. ΚΑΤΑΘΕΣΗ ΑΝΑΦΟΡΩΝ

(Να μπει η σελίδα 1α)

Β. ΑΠΑΝΤΗΣΕΙΣ ΥΠΟΥΡΓΩΝ ΣΕ ΕΡΩΤΗΣΕΙΣ ΒΟΥΛΕΥΤΩΝ

(Να μπει η σελίδα 1β)

(ΑΛΛΑΓΗ ΣΕΛΙΔΑΣ ΛΟΓΩ ΑΛΛΑΓΗΣ ΘΕΜΑΤΟΣ)

**ΠΡΟΕΔΡΕΥΟΥΣΑ (Αναστασία Χριστοδουλοπούλου):** Κυρίες και κύριοι συνάδελφοι, θα ήθελα να σας ενημερώσω ότι στο προγραμματισμένο για σήμερα δελτίο επικαίρων ερωτήσεων υπήρχαν τρεις επίκαιρες ερωτήσεις προς συζήτηση, οι οποίες δεν θα συζητηθούν για λόγους που θα αναφέρω ευθύς αμέσως. Συναφές είναι και το έγγραφο του Γενικού Γραμματέα της Κυβέρνησης.

Η πρώτη με αριθμό 525/30-5-2019 επίκαιρη ερώτηση πρώτου κύκλου του Βουλευτή Β΄ Αθηνών της Νέας Δημοκρατίας κ. Θεοχάρη (Χάρη) Θεοχάρηπρος τον Υπουργό Δικαιοσύνης, Διαφάνειας και Ανθρωπίνων Δικαιωμάτων,με θέμα: «Αναπάντητα ερωτήματα για τη νυν Γενική Γραμματέα Διαφθοράς», δεν θα συζητηθεί εξαιτίας κωλύματος του αρμοδίου Αναπληρωτή Υπουργού Δικαιοσύνης, Διαφάνειας και Ανθρωπίνων Δικαιωμάτων κ. Δημητρίου Παπαγγελόπουλου, λόγω φόρτου εργασίας.

Η πρώτη με αριθμό 526/30-5-2019 επίκαιρη ερώτηση δεύτερου κύκλου του Βουλευτή Επικρατείας της Νέας Δημοκρατίας κ. Βασιλείου Οικονόμου προς τον ΥπουργόΥγείας, με θέμα: «Μη επικύρωση αποτελεσμάτων των αρχαιρεσιών του Διοικητικού Συμβουλίου και του Ανώτατου Πειθαρχικού Συμβουλίου Ιατρών (ΑΠΣΙ) του Πανελλήνιου Ιατρικού Συλλόγου (ΠΙΣ)», δεν θα συζητηθεί λόγω κωλύματος του αρμόδιου Υπουργού.

Επίσης η δεύτερη με αριθμό 524/30-5-2019 επίκαιρη ερώτηση δεύτερου κύκλου του Ανεξάρτητου Βουλευτή Β΄ Αθηνών κ. Ευσταθίου (Στάθη) Παναγούλη προς την ΥπουργόΠροστασίας του Πολίτη,με θέμα: «Τυχοδιώκτες μπαχαλάκηδες καταστρέφουν περιουσίες σε υπεράσπιση του κατ’ επάγγελμα δολοφόνου Κουφοντίνα», δεν θα συζητηθεί λόγω κωλύματος του αρμόδιου Υπουργού.

Κυρίες και κύριοι συνάδελφοι, στο σημείο αυτό θα προχωρήσω στις παρακάτω ανακοινώσεις:

Πρώτον, γνωστοποιείται εγγράφως η απόφαση να ανεξαρτητοποιηθεί ο αποχωρήσας από την Κοινοβουλευτική Ομάδα της Ένωσης Κεντρώων Βουλευτής Α΄ Θεσσαλονίκης κ. Ιωάννης Σαρίδης.

Η δήλωση ανεξαρτητοποίησης του κυρίου συναδέλφου προς τον Πρόεδρο της Βουλής θα καταχωριστεί στα Πρακτικά της σημερινής συνεδρίασης.

(Η προαναφερθείσα δήλωση ανεξαρτητοποίησης καταχωρίζεται στα Πρακτικά και έχει ως εξής:

(ΑΛΛΑΓΗ ΣΕΛΙΔΑΣ)

(Να μπει η σελίδα 8)

(ΑΛΛΑΓΗ ΣΕΛΙΔΑΣ)

**ΠΡΟΕΔΡEΥΟΥΣΑ (Αναστασία Χριστοδουλοπούλου):** Επίσης, γνωστοποιείται εγγράφως ότι παραιτείται από μέλος της Κοινοβουλευτικής Ομάδας του ΣΥΡΙΖΑ η Βουλευτής Β΄ Πειραιώς κ. Θεοδώρα Μεγαλοοικονόμου, η οποία μετά από την αποχώρησή της παραμένει Ανεξάρτητη Βουλευτής.

Η δήλωση ανεξαρτητοποίησης της κυρίας συναδέλφου προς τον Πρόεδρο της Βουλής θα καταχωριστεί στα Πρακτικά της σημερινής συνεδρίασης.

(Η προαναφερθείσα δήλωση ανεξαρτητοποίησης καταχωρίζεται στα Πρακτικά και έχει ως εξής:

(ΑΛΛΑΓΗ ΣΕΛΙΔΑΣ)

(Να μπει η σελίδα 9)

(ΑΛΛΑΓΗ ΣΕΛΙΔΑΣ)

**ΠΡΟΕΔΡEΥΟΥΣΑ (Αναστασία Χριστοδουλοπούλου):** Κυρίες και κύριοι συνάδελφοι, υπάρχουν αιτήματα Βουλευτών για άδειες.

Ο Βουλευτής κ. Βασίλειος Γιόγιακας ζητεί άδεια ολιγοήμερης απουσίας στο εξωτερικό, από 10 Ιουνίου 2019 έως 13 Ιουνίου 2019. Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡEΥΟΥΣΑ (Αναστασία Χριστοδουλοπούλου):** Συνεπώς η Βουλή ενέκρινε τη ζητηθείσα άδεια.

Επίσης ο Βουλευτής Β΄ Αθηνών κ. Νικόλαος Δένδιας ζητεί άδεια ολιγοήμερης απουσίας στο εξωτερικό για προσωπικούς λόγους, από 3 Ιουνίου 2019 έως 4 Ιουνίου 2019. Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡEΥΟΥΣΑ (Αναστασία Χριστοδουλοπούλου):** Συνεπώς η Βουλή ενέκρινε τη ζητηθείσα άδεια.

Ο Βουλευτής κ. Ιλχάν Αχμέτ ζητεί άδεια ολιγοήμερης απουσίας για προσωπικούς λόγους από 29 Μαΐου 2019 έως 31 Μαΐου 2019. Γι’ αυτή την άδεια ήδη έχει παρέλθει ο χρόνος. Η Βουλή εγκρίνει;

**ΟΛΟ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡEΥΟΥΣΑ (Αναστασία Χριστοδουλοπούλου):** Συνεπώς η Βουλή ενέκρινε τη ζητηθείσα άδεια.

Κυρίες και κύριοι συνάδελφοι, έχω την τιμή να κάνω δύο ανακοινώσεις προς το Σώμα.

Πρώτον, οι Υπουργοί Περιβάλλοντος και Ενέργειας, Εσωτερικών, Εργασίας, Κοινωνικής Ασφάλισης και Κοινωνικής Αλληλεγγύης, Οικονομικών, Διοικητικής Ανασυγκρότησης, οι Αναπληρωτές Υπουργοί Οικονομίας και Ανάπτυξης, Οικονομικών, Περιβάλλοντος και Ενέργειας, καθώς και οι Υφυπουργοί Εργασίας, Κοινωνικής Ασφάλισης και Κοινωνικής Αλληλεγγύης και Περιβάλλοντος και Ενέργειας κατέθεσαν στις 31-5-2019 σχέδιο νόμου: «Ανάρτηση δασικών χαρτών περιοχών εντός των ιωδών περιγραμμάτων, διαδικασία ελέγχου, περιβαλλοντική διαχείριση αυτών και άλλες διατάξεις».

Παραπέμπεται στην αρμόδια Διαρκή Επιτροπή.

Οι Υπουργοί Δικαιοσύνης, Διαφάνειας και Ανθρωπίνων Δικαιωμάτων, Εξωτερικών, Προστασίας του Πολίτη, Οικονομικών, Υγείας, Διοικητικής Ανασυγκρότησης, οι Αναπληρωτές Υπουργοί Δικαιοσύνης, Διαφάνειας και Ανθρωπίνων Δικαιωμάτων, Οικονομικών, καθώς και η Υφυπουργός Οικονομικών κατέθεσαν σήμερα 3-6-2019 σχέδιο νόμου: «Κύρωση του Ποινικού Κώδικα».

Επίσης, οι Υπουργοί Δικαιοσύνης, Διαφάνειας και Ανθρωπίνων Δικαιωμάτων, Εθνικής Άμυνας, Εξωτερικών, Προστασίας του Πολίτη, Οικονομικών, ο Αναπληρωτής Υπουργός Δικαιοσύνης, Διαφάνειας και Ανθρωπίνων Δικαιωμάτων, καθώς και η Υφυπουργός Οικονομικών κατέθεσαν σήμερα 3-6-2019 σχέδιο νόμου: «Κύρωση του Κώδικα Ποινικής Δικονομίας».

Παραπέμπονται στην αρμόδια Διαρκή Επιτροπή.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΟΥΣΑ (Αναστασία Χριστοδουλοπούλου):** Με τη συναίνεση του Σώματος και ώρα 18.15΄ λύεται η συνεδρίαση.

**O ΠΡΟΕΔΡΟΣ ΟΙ ΓΡΑΜΜΑΤΕΙΣ**