(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΘ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Α΄

ΣΥΝΕΔΡΙΑΣΗ Γ΄

Δευτέρα 29 Μαΐου 2023 (μεσημέρι)

ΘΕΜΑΤΑ

Α. ΕΙΔΙΚΑ ΘΕΜΑΤΑ   
1. Επικύρωση Πρακτικών, σελ.   
2. Ανακοινώνεται ότι τη συνεδρίαση παρακολουθούν μαθητές από το 20ο Δημοτικό Σχολείο Ιλίου, το 1ο Δημοτικό Σχολείο Βασιλικού Ευβοίας και από το 17ο Δημοτικό Σχολείο Χαλκίδος, σελ.   
3. Ειδική Ημερήσια Διάταξη:Eκλογή τριών Αντιπροέδρων, δύο Κοσμητόρων και τεσσάρων Γραμματέων από την πρώτη σε δύναμη Κοινοβουλευτική Ομάδα, ενός Αντιπροέδρου, ενός Κοσμήτορος και ενός Γραμματέα από τη δεύτερη σε δύναμη Κοινοβουλευτική Ομάδα, ενός Αντιπροέδρου και ενός Γραμματέα από την τρίτη σε δύναμη Κοινοβουλευτική Ομάδα, καθώς και ενός Αντιπροέδρου από τις υπόλοιπες δύο Κοινοβουλευτικές Ομάδες, σελ.   
4. Ορκωμοσία του Βουλευτή κ. Αντωνίου Κωνσταντίνου Σαμαρά, ο οποίος ανακηρύχθηκε εκ νέου Βουλευτής Μεσσηνίας στις εκλογές της 21ης Μαΐου 2023, σελ.   
5. Ονομαστική ψηφοφορία επί της Ειδικής Ημερήσιας Διάταξης, σελ.   
6. Ανακοινώνονται οι επιστολές των κυρίων Αλέξη Τσίπρα, Όλγας Γεροβασίλη, Σωκράτη Βαρδάκη και Μπουρχάν Μπαράν, οι οποίες απεστάλησαν στο Προεδρείο για συμμετοχή στην ονομαστική ψηφοφορία σχετικά με την εκλογή Α', Β', Γ', Δ', Ε', ΣΤ', Ζ' και Η' Αντιπροέδρων και την εκλογή Κοσμητόρων και Γραμματέων, σελ.   
7. Ανακοινώνεται ότι κατόπιν της διεξαχθείσης ονομαστικής ψηφοφορίας για το αξίωμα του Α' Αντιπροέδρου εξελέγη ο κ. Νικήτας Κακλαμάνης, για το αξίωμα του Β' Αντιπροέδρου ο κ. Χαράλαμπος Αθανασίου, για το αξίωμα του Γ' Αντιπροέδρου ο κ. Αθανάσιος Μπούρας, για το αξίωμα του Δ' Αντιπροέδρου η κ. Μερόπη Τζούφη, για το αξίωμα του Ε' Αντιπροέδρου ο κ. Οδυσσέας Κωνσταντινόπουλος, για το αξίωμα του ΣΤ' Αντιπροέδρου ο κ. Γεώργιος Λαμπρούλης και για το αξίωμα του Ζ' Αντιπροέδρου ο κ. Κωνσταντίνος Χήτας , σελ.   
8. Ανακοινώνεται ότι κατόπιν της διεξαχθείσης ονομαστικής ψηφοφορίας για το αξίωμα των Κοσμητόρων από την πρώτη σε δύναμη Κοινοβουλευτική ομάδα εκλέγεται η κ. Άννα Μάνη-Παπαδημητρίου και ο κ. Βασίλειος Γιόγιακας, από τη δεύτερη σε δύναμη Κοινοβουλευτική Ομάδα ο κ. Ιωάννης Σαρακιώτης, για το αξίωμα των Γραμματέων από την πρώτη σε δύναμη Κοινοβουλευτική Ομάδα εκλέγεται ο κ. Κωνσταντίνος Κεφαλογιάννης, η κ. Μαρία-Νεφέλη Χατζηιωαννίδου, η κ. Δόμνα-Μαρία Μιχαηλίδου και ο κ. Κωνσταντίνος Κυρανάκης, για το αξίωμα του Γραμματέα από τη δεύτερη σε δύναμη Κοινοβουλευτική Ομάδα η κ. Ραλλία Χρηστίδου και από την τρίτη σε δύναμη Κοινοβουλευτική Ομάδα ο κ. Εμμανουήλ Χριστοδουλάκης , σελ.   
9. Ο Υπουργός Δικαιοσύνης διαβίβασε στη Βουλή, σύμφωνα με το άρθρο 86 του Συντάγματος και τον ν.3126/2003 «Ποινική Ευθύνη των Υπουργών», όπως ισχύουν, την 21.04.2023 Ποινική Δικογραφία που αφορά στον πρώην Υπουργό Περιβάλλοντος και Ενέργειας Γεώργιο Σταθάκη, σελ.   
10. Επί διαδικαστικού θέματος, σελ.

ΟΜΙΛΗΤΕΣ

Α. Επί διαδικαστικού θέματος:

**Βουλευτές - Υπουργοί**   
  
 ΤΑΣΟΥΛΑΣ Κ. , σελ.

ΠΡΑΚΤΙΚΑ ΒΟΥΛΗΣ

ΙΘ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Α΄

ΣΥΝΕΔΡΙΑΣΗ Γ΄

Δευτέρα 29 Μαΐου 2023 (μεσημέρι)

Αθήνα, σήμερα στις 29 Μαΐου 2023, ημέρα Δευτέρα και ώρα 11:35΄ συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Προέδρου αυτής κ. **ΚΩΝΣΤΑΝΤΙΝΟΥ ΤΑΣΟΥΛΑ**.

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, αρχίζει η συνεδρίαση.

(ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 29-5-2023 εξουσιοδότηση του Σώματος επικυρώθηκαν με ευθύνη του Προεδρείου τα Πρακτικά της Β΄ συνεδριάσεώς του, της Δευτέρας 29 Μαΐου 2023, σε ό,τι αφορά την εκλογή του Προέδρου της Βουλής)

Κυρίες και κύριοι συνάδελφοι, εισερχόμαστε στην

**ΕΙΔΙΚΗ ΗΜΕΡΗΣΙΑ ΔΙΑΤΑΞΗ**

Αντικείμενο της σημερινής ειδικής ημερήσιας διάταξης είναι η εκλογή τριών Αντιπροέδρων, δύο Κοσμητόρων και τεσσάρων Γραμματέων από την πρώτη σε δύναμη Κοινοβουλευτική Ομάδα, ενός Αντιπροέδρου, ενός Κοσμήτορος και ενός Γραμματέα από τη δεύτερη σε δύναμη Κοινοβουλευτική Ομάδα, ενός Αντιπροέδρου και ενός Γραμματέα από την τρίτη σε δύναμη Κοινοβουλευτική Ομάδα, καθώς και ενός Αντιπροέδρου από τις υπόλοιπες δύο Κοινοβουλευτικές Ομάδες.

Σύμφωνα με το άρθρο 8 του Κανονισμού της Βουλής, η εκλογή αυτών των μελών του Προεδρείου γίνεται με τέσσερις διαδοχικές χωριστές ψηφοφορίες. Για την οικονομία του χρόνου προτείνεται να γίνει μία ανάγνωση καταλόγου.

Συμφωνεί το Σώμα;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Το Σώμα συνεφώνησε.

Η ψηφοφορία είναι, όπως η προηγούμενη, ονομαστική.

Από την πρώτη σε δύναμη Κοινοβουλευτική Ομάδα της Νέας Δημοκρατίας προτείνονται για τη θέση του Α΄ Αντιπροέδρου ο κ. Νικήτας Κακλαμάνης, για τη θέση του Β΄ Αντιπροέδρου ο κ. Χαράλαμπος Αθανασίου και για τη θέση του Γ΄ Αντιπροέδρου ο κ. Αθανάσιος Μπούρας.

Παρακαλώ να γίνει η διανομή των ψηφοδελτίων.

Από τη δεύτερη σε δύναμη Κοινοβουλευτική Ομάδα του ΣΥΡΙΖΑ-Προοδευτική Συμμαχία προτείνεται για τη θέση του Δ΄ Αντιπροέδρου η κ. Μερόπη Τζούφη.

Από την τρίτη σε δύναμη Κοινοβουλευτική Ομάδα του ΠΑΣΟΚ - Κινήματος Αλλαγής προτείνεται για τη θέση του Ε΄ Αντιπροέδρου ο κ. Οδυσσέας Κωνσταντινόπουλος.

Από την τέταρτη σε δύναμη Κοινοβουλευτική Ομάδα του Κομουνιστικού Κόμματος Ελλάδας προτείνεται για τη θέση του ΣΤ΄ Αντιπροέδρου ο κ. Γεώργιος Λαμπρούλης.

Από την πέμπτη σε δύναμη Κοινοβουλευτική Ομάδα της Ελληνικής Λύσης προτείνεται για τη θέση του Ζ΄ Αντιπροέδρου ο κ. Κωνσταντίνος Χήτας.

Από την πρώτη σε δύναμη Κοινοβουλευτική Ομάδα της Νέας Δημοκρατίας για το αξίωμα των Κοσμητόρων προτείνονται οι κ.κ. Άννα Μάνη - Παπαδημητρίου και Βασίλειος Γιόγακας, ενώ για το αξίωμα των Γραμματέων από τη Νέα Δημοκρατία προτείνονται οι κ.κ. Κωνσταντίνος Κεφαλογιάννης, Μαρία - Νεφέλη Χατζηιωαννίδου, Δόμνα - Μαρία Μιχαηλίδου και Κωνσταντίνος Κυρανάκης.

Από τη δεύτερη σε δύναμη Κοινοβουλευτική Ομάδα του ΣΥΡΙΖΑ - Προοδευτική Συμμαχία για το αξίωμα του Κοσμήτορα προτείνεται ο κ. Ιωάννης Σαρακιώτης και για το αξίωμα του Γραμματέα η κ. Ραλλία Χρηστίδου.

Από την τρίτη σε δύναμη Κοινοβουλευτική Ομάδα του ΠΑΣΟΚ - Κινήματος Αλλαγής προτείνεται για το αξίωμα του Γραμματέα ο κ. Εμμανουήλ Χριστοδουλάκης.

Ενώ ολοκληρώνεται η διανομή των ψηφοδελτίων, διευκρινίζω και πάλι ότι σας έχουν διανεμηθεί τέσσερα ψηφοδέλτια ως εξής:

Ένα ψηφοδέλτιο με τα ονόματα των προτεινομένων για τα αξιώματα των Α΄, Β΄ και Γ΄ Αντιπροέδρων, που αντιστοιχεί στην πρώτη κάλπη, ένα ψηφοδέλτιο με τα ονόματα των προτεινομένων για τα αξιώματα των υπολοίπων Αντιπροέδρων, που αντιστοιχεί στη δεύτερη κάλπη, ένα ψηφοδέλτιο με τα ονόματα των προτεινομένων για τα αξιώματα των Κοσμητόρων, που αντιστοιχεί στην τρίτη κάλπη και ένα με τα ονόματα των Γραμματέων, που αντιστοιχεί στην τελευταία τέταρτη κάλπη.

Παρακαλείσθε συνεπώς και εφόσον έχει λάβει ο καθένας και η καθεμία τα ψηφοδέλτιά του, να καταγράψετε ξεχωριστά πάνω σε αυτά την προτίμησή σας για κάθε πρόσωπο στην αντίστοιχη στήλη «ΝΑΙ» ή «ΠΑΡΩΝ».

Επίσης, σε κάθε ψηφοδέλτιο ο Βουλευτής θα πρέπει να αναγράφει το ονοματεπώνυμό του, δεδομένου ότι είναι ονομαστική η ψηφοφορία, την εκλογική του περιφέρεια και την Κοινοβουλευτική του Oμάδα και στο τέλος να το υπογράφει. Ξεκινάμε με τα στοιχεία μας, σταυρό προτίμησης και υπογραφή.

Η πρώτη κάλπη φέρει την ένδειξη «Α΄, Β΄ και Γ΄ Αντιπρόεδροι», η δεύτερη κάλπη θα έχει την ένδειξη «Δ΄, Ε΄, ΣΤ΄, Ζ΄, Αντιπρόεδροι», η τρίτη κάλπη «Κοσμήτορες» και η τέταρτη «Γραμματείς».

Καλούνται επί του καταλόγου οι Βουλευτές κ. Ιωάννης Ανδριανός από τη Νέα Δημοκρατία και η κ. Ουρανία Θρασκιά από τον ΣΥΡΙΖΑ - Προοδευτική Συμμαχία.

Κυρίες και κύριοι συνάδελφοι, έχω την τιμή να ανακοινώσω στο Σώμα ότι τη συνεδρίασή μας παρακολουθούν από τα άνω δυτικά θεωρεία, αφού προηγουμένως ξεναγήθηκαν στην έκθεση της αίθουσας «ΕΛΕΥΘΕΡΙΟΣ ΒΕΝΙΖΕΛΟΣ» και ενημερώθηκαν για την ιστορία του κτηρίου και τον τρόπο οργάνωσης και λειτουργίας της Βουλής, τριάντα τέσσερις μαθήτριες και μαθητές και δύο εκπαιδευτικοί συνοδοί τους από το 20ο Δημοτικό Σχολείο Ιλίου.

Η Βουλή σάς καλωσορίζει.

(Χειροκροτήματα από όλες τις πτέρυγες της Βουλής)

Τώρα θα καλέσω τους ψηφολέκτες, οι οποίοι θα καθήσουν δίπλα στις κάλπες.

Ως ψηφολέκτες καλούνται για την πρώτη κάλπη οι κύριοι Γεώργιος Βρεττάκος και Αναστάσιος Γαϊτάνης από τη Νέα Δημοκρατία και ο κ. Αθανάσιος Γκούνας από τον ΣΥΡΙΖΑ.

Για τη δεύτερη κάλπη, καλούνται ως ψηφολέκτες οι κ.κ. Ιωάννα Γκελεστάθη και Χρήστος Καπετάνος από τη Νέα Δημοκρατία και ο κ. Πέτρος Παππάς από τον ΣΥΡΙΖΑ.

Για την τρίτη κάλπη, για τους Κοσμήτορες, καλούνται ως ψηφολέκτες η κ. Βασιλική Κόλλια και ο κ. Σπυρίδων Κουλκουδίνας από τη Νέα Δημοκρατία και η κ. Χρύσα Καραγιάννη από τον ΣΥΡΙΖΑ.

Για την τέταρτη κάλπη, δηλαδή για το αξίωμα των Γραμματέων, καλούνται ως ψηφολέκτες οι κύριοι Φάνης Παππάς και Σταύρος Παπασωτηρίου από τη Νέα Δημοκρατία και ο κ. Κωνσταντίνος Καρπουχτσής από τον ΣΥΡΙΖΑ.

Σας ενημερώνω, επίσης, ότι έχουν έλθει στο Προεδρείο τηλεομοιοτυπίες συναδέλφων, σύμφωνα με το άρθρο 70Α του Κανονισμού της Βουλής, με τις οποίες γνωστοποιούν την ψήφο τους. Οι ψήφοι αυτές θα ανακοινωθούν και θα συνυπολογιστούν στην καταμέτρηση, η οποία θα ακολουθήσει

Παρακαλώ, επίσης, τη Βουλή να συναινέσει ομοφώνως στην περίπτωση που ψηφοδέλτια, αναφερόμενα σε συγκεκριμένη κατηγορία προτεινομένων, βρεθούν σε άλλη κάλπη να θεωρηθούν έγκυρα. Επίσης, θα θεωρείται έγκυρο το ψηφοδέλτιο υπέρ του αναφερομένου σε αυτό προσώπου ή προσώπων, ανεξαρτήτως της υπάρξεως σταυρού.

Το Σώμα συμφωνεί;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Το Σώμα συνεφώνησε.

Παρακαλώ τους κυρίους ψηφολέκτες να προσέλθουν στις κάλπες, για να αρχίσει η ψηφοφορία.

Παρακαλώ να αρχίσει η ανάγνωση του καταλόγου.

(ΨΗΦΟΦΟΡΙΑ)

(ΚΑΤΑ ΤΗ ΔΙΑΡΚΕΙΑ ΤΗΣ ΨΗΦΟΦΟΡΙΑΣ)

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, έχω την τιμή να ανακοινώσω στο Σώμα ότι από τα άνω δυτικά θεωρεία παρακολουθούν τη συνεδρίασή μας, η οποία αφορά σε ψηφοφορία για εκλογή Αντιπροέδρων, Κοσμητόρων και Γραμματέων της Βουλής, αφού προηγουμένως ξεναγήθηκαν στην έκθεση της αίθουσας «ΕΛΕΥΘΕΡΙΟΣ ΒΕΝΙΖΕΛΟΣ» και ενημερώθηκαν για την ιστορία του κτηρίου και τον τρόπο οργάνωσης και λειτουργίας της Βουλής, τριάντα πέντε μαθήτριες και μαθητές και δύο εκπαιδευτικοί συνοδοί τους από το 1ο Δημοτικό Σχολείο Βασιλικού Ευβοίας και δεκαέξι μαθήτριες και μαθητές και δύο εκπαιδευτικοί συνοδοί από το 17ο Δημοτικό Σχολείο Χαλκίδος.

Η Βουλή σάς καλωσορίζει όλες και όλους.

(Χειροκροτήματα απ’ όλες τις πτέρυγες της Βουλής)

(ΜΕΤΑ ΚΑΙ ΤΗ ΔΕΥΤΕΡΗ ΑΝΑΓΝΩΣΗ ΤΟΥ ΚΑΤΑΛΟΓΟΥ)

**ΠΡΟΕΔΡΟΣ (Κωνσταντίνος Τασούλας):** Υπάρχει συνάδελφος ο οποίος δεν άκουσε το όνομά του; Κανείς.

Οι επιστολές των κ.κ. Αλέξη Τσίπρα, Όλγας Γεροβασίλη, Σωκράτη Βαρδάκη και Μπουρχάν Μπαράν, οι οποίες απεστάλησαν στο Προεδρείο για συμμετοχή στην ονομαστική ψηφοφορία σχετικά με την εκλογή Α΄, Β΄, Γ΄, Δ΄, Ε΄, ΣΤ΄, Ζ΄ και Η΄ Αντιπροέδρων και την εκλογή Κοσμητόρων και Γραμματέων, σύμφωνα με το άρθρο 70Α του Κανονισμού της Βουλής, θα καταχωριστούν στα Πρακτικά.

(Οι προαναφερθείσες επιστολές καταχωρίζονται στα Πρακτικά και έχουν ως εξής:

ΑΛΛΑΓΗ ΣΕΛΙΔΑΣ

(Να μπουν οι σελ. 10 έως και 13)

ΑΛΛΑΓΗ ΣΕΛΙΔΑΣ

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, κηρύσσεται περαιωμένη η ψηφοφορία και παρακαλώ τις κυρίες και τους κύριους ψηφολέκτες να προβούν στην καταμέτρηση των ψηφοδελτίων και την εξαγωγή του αποτελέσματος.

(ΚΑΤΑΜΕΤΡΗΣΗ)

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, μέχρι να ολοκληρωθεί η διαδικασία της καταμέτρησης θα προβούμε στην ορκωμοσία του συναδέλφου κ. Αντωνίου Κωνσταντίνου Σαμαρά, ο οποίος ανακηρύχθηκε εκ νέου Βουλευτής Μεσσηνίας στις εκλογές της 21ης Μαΐου 2023.

Επ’ ευκαιρία, κύριε Σαμαρά, επιτρέψτε μου εκ μέρους του Σώματος να σας συγχαρώ για την άξια βράβευσή σας από το Harvard Business School που μας γέμισε όλους χαρά και υπερηφάνεια.

Καλείται ο συνάδελφος κ. Αντώνιος Σαμαράς να προσέλθει και να δώσει τον νενομισμένο από το Σύνταγμα και τον Κανονισμό της Βουλής όρκο ενώπιον του εκπροσώπου της Εκκλησίας.

(Στο σημείο αυτό προσέρχεται ο Βουλευτής κ. Αντώνιος Σαμαράς και δίνει τον παρακάτω όρκο:

«Ορκίζομαι στο όνομα της Αγίας και Ομοούσιας και Αδιαίρετης Τριάδος να είμαι πιστός στην πατρίδα και το δημοκρατικό πολίτευμα, να υπακούω στο Σύνταγμα και τους νόμους και να εκπληρώνω ευσυνείδητα τα καθήκοντά μου.»)

(Χειροκροτήματα απ’ όλες τις πτέρυγες της Βουλής)

**ΠΡΟΕΔΡΟΣ (Κωνσταντίνος Τασούλας):** Άξιος, άξιος!

**ΟΛΟΙ ΟΙ ΒΟΥΛΕΥΤΕΣ:** Άξιος, άξιος!

(ΜΕΤΑ ΤΗΝ ΚΑΤΑΜΕΤΡΗΣΗ)

**ΠΡΟΕΔΡΟΣ (Κωνσταντίνος Τασούλας):** Αμέσως μετά την ορκωμοσία του Προέδρου κ. Σαμαρά, κυρίες και κύριοι συνάδελφοι, έχω την τιμή να ανακοινώσω στο Σώμα το αποτέλεσμα της διεξαχθείσης ονομαστικής ψηφοφορίας για την εκλογή των Αντιπροέδρων, Κοσμητόρων και Γραμματέων του Σώματος.

Ψήφισαν συνολικά 296 συνάδελφοι.

Για το αξίωμα του Α΄ Αντιπροέδρου ψήφισαν 296 Βουλευτές.

Ο κ. Νικήτας Κακλαμάνης έλαβε 296 ψήφους. Ουδείς εψήφισε «ΠΑΡΩΝ».

Επομένως ο κ. Νικήτας Κακλαμάνης, σύμφωνα με το Σύνταγμα και τον Κανονισμό της Βουλής, εκλέγεται ως Α΄ Αντιπρόεδρος της Βουλής.

Για το αξίωμα του Β΄ Αντιπροέδρου ψήφισαν 296 Βουλευτές.

Ο κ. Χαράλαμπος Αθανασίου έλαβε 294 ψήφους. «ΠΑΡΩΝ» εψήφισαν 2 Βουλευτές.

Επομένως ο κ. Χαράλαμπος Αθανασίου, σύμφωνα με το Σύνταγμα και τον Κανονισμό της Βουλής, εκλέγεται ως Β΄ Αντιπρόεδρος της Βουλής.

Για το αξίωμα του Γ΄ Αντιπροέδρου ψήφισαν 296 Βουλευτές.

Ο κ. Αθανάσιος Μπούρας έλαβε 294 ψήφους. «ΠΑΡΩΝ» εψήφισαν 2 Βουλευτές.

Επομένως ο κ. Αθανάσιος Μπούρας, σύμφωνα με το Σύνταγμα και τον Κανονισμό της Βουλής, εκλέγεται ως Γ΄ Αντιπρόεδρος της Βουλής.

Για το αξίωμα της Δ΄ Αντιπροέδρου ψήφισαν 296 Βουλευτές.

Η κ. Μερόπη Τζούφη έλαβε 294 ψήφους. Υπήρξαν 2 άκυρα.

Επομένως η κ. Μερόπη Τζούφη, σύμφωνα με το Σύνταγμα και τον Κανονισμό της Βουλής, εκλέγεται ως Δ΄ Αντιπρόεδρος της Βουλής.

Για το αξίωμα του Ε΄ Αντιπροέδρου ψήφισαν 296 Βουλευτές.

Ο κ. Οδυσσέας Κωνσταντινόπουλος έλαβε 290 ψήφους. «ΠΑΡΩΝ» εψήφισαν 4 Βουλευτές, ενώ υπήρχαν 2 άκυρα.

Επομένως ο κ. Οδυσσέας Κωνσταντινόπουλος, σύμφωνα με το Σύνταγμα και τον Κανονισμό της Βουλής, εκλέγεται ως Ε΄ Αντιπρόεδρος της Βουλής.

Για το αξίωμα του ΣΤ΄ Αντιπροέδρου ψήφισαν 296 Βουλευτές.

Ο κ. Γεώργιος Λαμπρούλης έλαβε 291 ψήφους. «ΠΑΡΩΝ» εψήφισαν 3 Βουλευτές, ενώ είχαμε και 2 άκυρα.

Επομένως ο κ. Γεώργιος Λαμπρούλης, σύμφωνα με το Σύνταγμα και τον Κανονισμό της Βουλής, εκλέγεται ως ΣΤ΄ Αντιπρόεδρος της Βουλής.

Για το αξίωμα του Ζ΄ Αντιπροέδρου ψήφισαν 296 Βουλευτές.

Ο κ. Κωνσταντίνος Χήτας έλαβε 256 ψήφους. «ΠΑΡΩΝ» εψήφισαν 38 Βουλευτές και είχαμε και 2 άκυρα.

Επομένως ο κ. Κωνσταντίνος Χήτας, σύμφωνα με το Σύνταγμα και τον Κανονισμό της Βουλής, εκλέγεται ως Ζ΄ Αντιπρόεδρος της Βουλής.

Για το αξίωμα των Κοσμητόρων ψήφισαν συνολικά 296 Βουλευτές.

Από την πρώτη σε δύναμη Κοινοβουλευτική Ομάδα έλαβαν:

Η κ. Άννα Μάνη - Παπαδημητρίου 295 ψήφους. «ΠΑΡΩΝ» εψήφισε 1 Βουλευτής.

Ο κ. Βασίλειος Γιόγιακας 294 ψήφους. «ΠΑΡΩΝ» εψήφισαν 2 Βουλευτές.

Για το αξίωμα του Κοσμήτορα από τη δεύτερη σε δύναμη Κοινοβουλευτική Ομάδα ο κ. Ιωάννης Σαρακιώτης έλαβε 295 ψήφους. «ΠΑΡΩΝ» εψήφισε 1 Βουλευτής.

Για το αξίωμα των Γραμματέων ψήφισαν συνολικά 296 Βουλευτές.

Για το αξίωμα των Γραμματέων από την πρώτη σε δύναμη Κοινοβουλευτική Ομάδα έλαβαν:

Ο κ. Κωνσταντίνος Κεφαλογιάννης 295 ψήφους. «ΠΑΡΩΝ» εψήφισε 1 Βουλευτής.

Η κ. Μαρία - Νεφέλη Χατζηιωαννίδου 295 ψήφους. «ΠΑΡΩΝ» εψήφισε 1 Βουλευτής.

Η κ. Δόμνα - Μαρία Μιχαηλίδου 291 ψήφους. «ΠΑΡΩΝ» εψήφισαν 5 Βουλευτές.

Ο κ. Κωνσταντίνος Κυρανάκης 289 ψήφους. «ΠΑΡΩΝ» εψήφισαν 7 Βουλευτές.

Για το αξίωμα του Γραμματέα από τη δεύτερη σε δύναμη Κοινοβουλευτική Ομάδα η κ. Ραλλία Χρηστίδου έλαβε 294 ψήφους. «ΠΑΡΩΝ» εψήφισαν 2 Βουλευτές.

Για το αξίωμα του Γραμματέα από την τρίτη σε δύναμη Κοινοβουλευτική Ομάδα ο κ. Εμμανουήλ Χριστοδουλάκης έλαβε 295 ψήφους. «ΠΑΡΩΝ» εψήφισε 1 Βουλευτής.

Επομένως, σύμφωνα με το Σύνταγμα και τον Κανονισμό της Βουλής, εκλέγονται άπαντες οι προταθέντες ως υποψήφιοι για τα αξιώματα των Κοσμητόρων και των Γραμματέων, σύμφωνα με το παρακάτω πρωτόκολλο ονομαστικής ψηφοφορίας, το οποίο θα καταχωριστεί στα Πρακτικά.

(Το πρωτόκολλο και τα ψηφοδέλτια της διεξαχθείσης ονομαστικής ψηφοφορίας καταχωρίζονται στα Πρακτικά και έχουν ως εξής:

ΑΛΛΑΓΗ ΣΕΛΙΔΑΣ

(Να μπουν οι σελ.20α, 20β, 20γ, 20δ και 20ε)

ΑΛΛΑΓΗ ΣΕΛΙΔΑΣ

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, πριν ζητήσω την εξουσιοδότηση του Σώματος για την επικύρωση των Πρακτικών, θα ήθελα να ανακοινώσω στο Σώμα ότι ο Υπουργός Δικαιοσύνης διαβίβασε στη Βουλή, σύμφωνα με το άρθρο 86 του Συντάγματος και τον ν.3126/2003 «Ποινική Ευθύνη των Υπουργών», όπως ισχύουν, την 21-4-2023 ποινική δικογραφία που αφορά στον πρώην Υπουργό Περιβάλλοντος και Ενέργειας Γεώργιο Σταθάκη.

Στο σημείο αυτό, κυρίες και κύριοι συνάδελφοι, παρακαλώ να εξουσιοδοτήσετε το Προεδρείο για την υπ’ ευθύνη του επικύρωση των Πρακτικών της σημερινής συνεδριάσεως.

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Συνεπώς παρεσχέθη η ζητηθείσα εξουσιοδότηση.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Με τη συναίνεση του Σώματος και ώρα 15.39΄ λύεται η συνεδρίαση.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**