(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΗ’ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Β΄

ΣΥΝΕΔΡΙΑΣΗ ΡΝΑ΄

Δευτέρα 28 Ιουνίου 2021

ΘΕΜΑΤΑ

Α. ΕΙΔΙΚΑ ΘΕΜΑΤΑ   
1. Ειδική Ημερήσια Διάταξη: Επαναληπτική κλήρωση ενώπιον της Ολομέλειας της Βουλής, από τον Πρόεδρό της, μεταξύ των μελών του Αρείου Πάγου και της Εισαγγελίας του Αρείου Πάγου, που έχουν διορισθεί ή προαχθεί στον βαθμό που κατέχουν πριν από την υποβολή της πρότασης για άσκηση δίωξης, για την ανάδειξη δύο [2] αναπληρωματικών μελών του Δικαστικού Συμβουλίου, καθώς και του ασκούντος καθήκοντα Εισαγγελέα, σύμφωνα με τα άρθρα 86 παράγραφος 4 του Συντάγματος, 158 παράγραφοι 1 και 2 του Κανονισμού της Βουλής και 8 του ν. 3126/2003 «Ποινική ευθύνη των Υπουργών» όπως ισχύουν, μετά την από 22 Ιουλίου 2020 απόφαση της Ολομέλειας της Βουλής, για την άσκηση ποινικής δίωξης κατά του πρώην Αναπληρωτή Υπουργού Δικαιοσύνης κ. Δημητρίου Παπαγγελόπουλου, για την ενδεχόμενη τέλεση αξιόποινων πράξεων από τον ως άνω πρώην Αναπληρωτή Υπουργό Δικαιοσύνης κατά την άσκηση των καθηκόντων του, σελ.   
2. Ανακοινώνεται ότι μετά την υπ’ αριθμόν πρωτοκόλλου 4559/08-6-2021 επιστολή του Προέδρου της Βουλής, κ. Κωνσταντίνου Τασούλα, προς τον Υπουργό Δικαιοσύνης κ. Κωνσταντίνο Τσιάρα, απεστάλη προς τη Βουλή με το υπ’ αριθμόν πρωτοκόλλου 4492/09-6-2021 έγγραφο του Υπουργού Δικαιοσύνης κατάλογος των μελών του Αρείου Πάγου και της Εισαγγελίας του Αρείου Πάγου που έχουν διοριστεί ή προαχθεί στον βαθμό που κατέχουν, πριν από την υποβολή της προτάσεως για άσκηση δίωξης στις 26 Σεπτεμβρίου του 2019, σύμφωνα με τα άρθρα 86 παράγραφος 4 του Συντάγματος, 158 παράγραφοι 1 και 2 του Κανονισμού της Βουλής και 8 του ν. 3126/2003 περί ποινικής ευθύνης των Υπουργών, όπως ισχύουν, σελ.   
3. Επί διαδικαστικού θέματος, σελ.

ΠΡΟΕΔΡΟΣ

ΤΑΣΟΥΛΑΣ Κ., σελ.

ΟΜΙΛΗΤΕΣ

Α. Επί της Ειδικής Ημερήσιας Διάταξης:  
ΤΑΣΟΥΛΑΣ Κ. , σελ.  
  
Β. Επί διαδικαστικού θέματος:  
ΤΑΣΟΥΛΑΣ Κ., σελ.

ΠΡΑΚΤΙΚΑ ΒΟΥΛΗΣ

ΙΗ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Β΄

ΣΥΝΕΔΡΙΑΣΗ ΡΝΑ΄

Δευτέρα 28 Ιουνίου 2021

Αθήνα, σήμερα στις 28 Ιουνίου 2021, ημέρα Δευτέρα και ώρα 13.10΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια, για να συνεδριάσει υπό την προεδρία του Προέδρου αυτής κ. **ΚΩΝΣΤΑΝΤΙΝΟΥ ΤΑΣΟΥΛΑ**.

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, αρχίζει η συνεδρίαση.

Εισερχόμαστε στην

**ΕΙΔΙΚΗ ΗΜΕΡΗΣΙΑ ΔΙΑΤΑΞΗ**

«Επαναληπτική κλήρωση ενώπιον της Ολομέλειας της Βουλής, από τον Πρόεδρό της, μεταξύ των μελών του Αρείου Πάγου και της Εισαγγελίας του Αρείου Πάγου, που έχουν διορισθεί ή προαχθεί στον βαθμό που κατέχουν πριν από την υποβολή της πρότασης για άσκηση δίωξης, για την ανάδειξη δύο αναπληρωματικών μελών του δικαστικού συμβουλίου, καθώς και του ασκούντος καθήκοντα εισαγγελέα, σύμφωνα με τα άρθρα 86 παράγραφος 4 του Συντάγματος, 158 παράγραφοι 1 και 2 του Κανονισμού της Βουλής και 8 του ν.3126/2003 «Ποινική ευθύνη των Υπουργών» όπως ισχύουν, μετά την από 22 Ιουλίου 2020 απόφαση της Ολομέλειας της Βουλής, για την άσκηση ποινικής δίωξης κατά του πρώην Αναπληρωτή Υπουργού Δικαιοσύνης κ. Δημητρίου Παπαγγελόπουλου, για την ενδεχόμενη τέλεση αξιόποινων πράξεων από τον ως άνω πρώην Αναπληρωτή Υπουργό Δικαιοσύνης κατά την άσκηση των καθηκόντων του».

Μετά την υπ’ αριθμόν πρωτοκόλλου 4559/08-6-2021 επιστολή μου προς τον Υπουργό Δικαιοσύνης κ. Κωνσταντίνο Τσιάρα, απεστάλη προς τη Βουλή με το υπ’ αριθμόν πρωτοκόλλου 4492/09-6-2021 έγγραφο του Υπουργού Δικαιοσύνης κατάλογος των μελών του Αρείου Πάγου και της Εισαγγελίας του Αρείου Πάγου που έχουν διοριστεί ή προαχθεί στον βαθμό που κατέχουν, πριν από την υποβολή της προτάσεως για άσκηση δίωξης στις 26 Σεπτεμβρίου του 2019, σύμφωνα με τα άρθρα 86 παράγραφος 4 του Συντάγματος, 158 παράγραφοι 1 και 2 του Κανονισμού της Βουλής και 8 του ν.3126/2003 περί ποινικής ευθύνης των Υπουργών, όπως ισχύουν.

Ο σχετικός κατάλογος καταχωρίζεται στα Πρακτικά της Βουλής και έχει ως εξής:

ΑΛΛΑΓΗ ΣΕΛΙΔΑΣ

(Να μπουν οι σελ.3-5)

ΑΛΛΑΓΗ ΣΕΛΙΔΑΣ

**ΠΡΟΕΔΡΟΣ (Κωνσταντίνος Τασούλας):** Ως μέλη της εφορευτικής επιτροπής της κληρώσεως ορίζονται ο Α΄ Αντιπρόεδρος της Βουλής κ. Νικήτας Κακλαμάνης, ο Β΄ Αντιπρόεδρος της Βουλής κ. Χαράλαμπος Αθανασίου, ο Γ΄ Αντιπρόεδρος της Βουλής κ. Αθανάσιος Μπούρας, ο Δ΄ Αντιπρόεδρος της Βουλής κ. Δημήτριος Βίτσας και ο Ζ΄ Αντιπρόεδρος της Βουλής κ. Απόστολος Αβδελάς.

Γραμματέας της επιτροπής ορίζεται ο Γραμματέας της Βουλής και Βουλευτής Β΄ Δυτικής Αττικής της Κοινοβουλευτικής Ομάδας της Νέας Δημοκρατίας κ. Ευάγγελος Λιάκος.

Θα διεξαχθούν, όπως ξέρετε, δύο διαδοχικές κληρώσεις. Η πρώτη κλήρωση θα διεξαχθεί μεταξύ των μελών του Αρείου Πάγου, που περιλαμβάνονται στον αποσταλέντα κατάλογο, για την ανάδειξη δύο αναπληρωματικών μελών του δικαστικού συμβουλίου. Η δεύτερη κλήρωση θα διεξαχθεί από τον κατάλογο των μελών της Εισαγγελίας του Αρείου Πάγου για την ανάδειξη του ασκούντος καθήκοντα εισαγγελέα του δικαστικού συμβουλίου.

Οι κληρώσεις θα διεξαχθούν ως ακολούθως: Τα ονόματα των δικαστών εκάστης κληρώσεως θα αναγιγνώσκονται από τον Α΄ Αντιπρόεδρο της Βουλής κ. Νικήτα Κακλαμάνη. Ο Β΄ Αντιπρόεδρος της Βουλής κ. Χαράλαμπος Αθανασίου θα περιτυλίγει τους κλήρους. Ο Γ΄ Αντιπρόεδρος της Βουλής κ. Αθανάσιος Μπούρας θα τους τοποθετεί έναν προς έναν στο αντίστοιχο αδιαφανές σφαιρίδιο, το οποίο θα ρίχνει εντός της διαφανούς κάλπης, η οποία θα ευρίσκεται επί της Έδρας. Στη συνέχεια θα ανακατευτούν καλά τα αδιαφανή σφαιρίδια μέσα στη διαφανή κάλπη από τον Δ΄ Αντιπρόεδρο της Βουλής κ. Δημήτριο Βίτσα.

Τέλος, ο Πρόεδρος της Βουλής θα ανασύρει ένα - ένα τα σφαιρίδια από την κάλπη και κάθε σφαιρίδιο που θα ανασύρεται θα παραδίδεται στον Ζ΄ Αντιπρόεδρο της Βουλής κ. Απόστολο Αβδελά, ο οποίος θα το ανοίγει και θα το επιδεικνύει στον Πρόεδρο της Βουλής και στους παρισταμένους Αντιπροέδρους και αφού αναγγείλει το όνομα, θα το παραδίδει στον Γραμματέα κ. Ευάγγελο Λιάκο, ο οποίος θα γράφει το όνομα στα Πρακτικά.

Από την πρώτη κάλπη στην οποία θα τοποθετηθούν οι κλήροι με τα ονόματα των μελών του Αρείου Πάγου θα εξαχθούν δύο κλήροι για την ανάδειξη των δύο αναπληρωματικών μελών.

Από τη δεύτερη κάλπη στην οποία θα τοποθετηθούν οι κλήροι με τα ονόματα των μελών της Εισαγγελίας του Αρείου Πάγου θα εξαχθεί ένας κλήρος για την ανάδειξη του ασκούντος καθήκοντα εισαγγελέα του δικαστικού συμβουλίου.

Κυρίες και κύριοι συνάδελφοι, συμφωνείτε με την πρόταση ως προς τη διαδικασία;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Συνεπώς το Σώμα συμφώνησε ομοφώνως για τη διαδικασία.

Οπότε προχωρούμε τώρα στη διεξαγωγή της κληρώσεως όπως την προπεριέγραψα. Πάμε στην πρώτη κλήρωση.

Παρακαλώ, να αρχίσει η ανάγνωση του καταλόγου των μελών του Αρείου Πάγου.

(Στο σημείο αυτό αρχίζει η ανάγνωση του καταλόγου των μελών του Αρείου Πάγου από τον Α΄ Αντιπρόεδρο της Βουλής κ. Νικήτα Κακλαμάνη)

**ΑΡΕΟΠΑΓΙΤΕΣ**

1. Κωστούλα Φλουρή - Χαλεβίδου

2. Νικόλαος Πιπιλίγκας

3. Βασιλική Ηλιοπούλου

4. Θεόδωρος Κανελλόπουλος

5. Αναστασία Περιστεράκη

6. Γρηγόριος Κουτσοκώστας

7. Χρήστος Τζανερρίκος

8. Λουκάς Μόρφης

9. Ελένη Φραγκάκη

10. Μαρία Βασδέκη του Ανδρέα

11. Ανθή Γκάμαρη

12. Ζαμπέτα Στράτα

13. Γεώργιος Χριστοδούλου

14. Κωνσταντίνα Μαυρικοπούλου

15. Μαρία Κουβίδου

16. Θεόδωρος Μαντούβαλος

17. Γεώργιος Κόκκορης

18. Πελαγία Ακάσογλου

19. Μαρία Μουλιανιτάκη

20. Αικατερίνη Κρυσταλλίδου

21. Μαριάνθη Παγουτέλη

22. Μυρσίνη Παπαχίου

23. Αναστασία Μουζάκη

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, ανεγνώσθησαν συνολικώς τα ονόματα είκοσι τριών δικαστών εκ του καταλόγου των μελών του Αρείου Πάγου.

Διαπιστώνεται, επίσης, ότι έχουν τοποθετηθεί όλα τα προς κλήρωση ονόματα μέσα στα σφαιρίδια -ένα σε κάθε σφαιρίδιο- και τοποθετήθηκαν όλα στη διάφανη κάλπη.

Παρακαλώ τον Δ΄ Αντιπρόεδρο της Βουλής κ. Δημήτριο Βίτσα να αναδεύσει τα σφαιρίδια που βρίσκονται στην κάλπη.

(Στο σημείο αυτό ο Δ΄ Αντιπρόεδρος της Βουλής κ. Δημήτριος Βίτσας αναδεύει τα σφαιρίδια που βρίσκονται στην κάλπη.

Στη συνέχεια, ο Πρόεδρος της Βουλής εξάγει ανά ένα τα σφαιρίδια, τα παραδίδει στον Ζ΄ Αντιπρόεδρο της Βουλής κ. Απόστολο Αβδελά, ο οποίος τα αποσφραγίζει, επιδεικνύει στα μέλη του Προεδρείου το ευρισκόμενο σε καθένα από αυτά όνομα, το εκφωνεί προς το Σώμα και το παραδίδει στον Γραμματέα κ. Ευάγγελο Λιάκο, ο οποίος σημειώνει ιδιοχείρως στο σχετικό Πρακτικό τα ονόματα κατά σειρά εκφώνησης.)

**ΠΡΟΕΔΡΟΣ (Κωνσταντίνος Τασούλας):** Κυρίες και συνάδελφοι, ως αναπληρωματικά μέλη κληρώθηκαν κατά σειρά οι εξής δύο δικαστές εκ του καταλόγου των μελών του Αρείου Πάγου:

1. Πελαγία Ακάσογλου

2. Γρηγόριος Κουτσοκώστας

Παρακαλώ τώρα -προχωρώντας στη δεύτερη κλήρωση- να αρχίσει η ανάγνωση του καταλόγου των μελών της εισαγγελίας του Αρείου Πάγου.

(Στο σημείο αυτό αρχίζει η ανάγνωση του καταλόγου των μελών της Εισαγγελίας του Αρείου Πάγου από τον Α΄ Αντιπρόεδρο της Βουλής κ. Νικήτα Κακλαμάνη)

**ΑΝΤΕΙΣΑΓΓΕΛΕΙΣ ΑΡΕΙΟΥ ΠΑΓΟΥ**

1. Δημήτριος Παπαγεωργίου

2. Ελένη Μετσοβίτου - Φλουρή

3. Αριστέα Θεοδόση

4. Ιωάννης Προβατάρης

5. Όλγα Σμυρλή

6. Ισίδωρος Ντογιάκος

7. Αναστασία Δημητριάδου

8. Δημήτριος Ασπρογέρακας

9. Βασίλειος Παππαδάς

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, ανεγνώσθησαν συνολικώς τα ονόματα εννέα δικαστών εκ του καταλόγου των μελών της Εισαγγελίας του Αρείου Πάγου.

Διαπιστώνεται ότι έχουν τοποθετηθεί όλα τα προς κλήρωση ονόματα μέσα στα σφαιρίδια -ένα σε κάθε σφαιρίδιο- και τοποθετήθηκαν όλα στη διαφανή κάλπη.

Παρακαλώ τώρα τον Δ΄ Αντιπρόεδρο της Βουλής κ. Δημήτριο Βίτσα να αναδεύσει τα σφαιρίδια που βρίσκονται στην κάλπη.

(Στο σημείο αυτό ο Δ΄ Αντιπρόεδρος της Βουλής κ. Δημήτριος Βίτσας αναδεύει τα σφαιρίδια που βρίσκονται στην κάλπη.

Στη συνέχεια, ο Πρόεδρος της Βουλής εξάγει το σφαιρίδιο, το παραδίδει στον Ζ΄ Αντιπρόεδρο της Βουλής κ. Απόστολο Αβδελά, ο οποίος αποσφραγίζει, επιδεικνύει στα μέλη του Προεδρείου το ευρισκόμενο σε αυτό όνομα, το εκφωνεί προς το Σώμα και το παραδίδει στον Γραμματέα κ. Ευάγγελο Λιάκο, ο οποίος σημειώνει ιδιοχείρως στο σχετικό πρακτικό την ανάδειξη του μέλους από το Εισαγγελικό Σώμα.)

**ΠΡΟΕΔΡΟΣ (Κωνσταντίνος Τασούλας):** Κυρίες και κύριοι συνάδελφοι, όπως παρακολουθήσατε, κληρώθηκε η ασκούσα καθήκοντα εισαγγελέα του δικαστικού συμβουλίου από τους αντεισαγγελείς του Αρείου Πάγου:

1. Ελένη Μετσοβίτου - Φλουρή

**ΠΡΟΕΔΡΟΣ (Κωνσταντίνος Τασούλας)**: Κυρίες και κύριοι συνάδελφοι, παρακαλώ το Σώμα να εξουσιοδοτήσει το Προεδρείο για την υπ’ ευθύνη του επικύρωση των Πρακτικών καθ’ ο μέρος αφορούν στην ειδική ημερήσια διάταξη, γιατί πρέπει να αποσταλεί στην Πρόεδρο του Αρείου Πάγου ο κατάλογος των δύο αναπληρωματικών μελών του δικαστικού συμβουλίου, καθώς και η ασκούσα καθήκοντα εισαγγελέα του δικαστικού συμβουλίου, τα οποία κληρώθηκαν κατά τη σημερινή συνεδρίαση.

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Συνεπώς το Σώμα, όπως αντιλαμβάνομαι, ομοφώνως παρέσχε τη ζητηθείσα εξουσιοδότηση.

Κυρίες και κύριοι συνάδελφοι, ολοκληρώθηκε η διαδικασία της ειδικής ημερήσιας διάταξης.

Δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΟΣ (Κωνσταντίνος Τασούλας):** Με τη συναίνεση του Σώματος και ώρα 13.30΄ λύεται η συνεδρίαση για σήμερα, Δευτέρα 28 Ιουνίου 2021 και ώρα 16.00΄, με αντικείμενο εργασιών του Σώματος: κοινοβουλευτικό έλεγχο, συζήτηση επίκαιρων ερωτήσεων.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**